Reč Struke: Šta su najvažniji faktori postizanja visokog prinosa i dobrog kvaliteta voća? - Bolja Zemlja\nReč Struke: Šta su najvažniji faktori postizanja visokog prinosa i dobrog kvaliteta voća?\nPreduslov za uspešnu proizvodnju voća je očuvanje dobrog zdravstvenog stanja, a kako se to radi u zimskim mesecima, pitali smo Jovanku Petrović, višu stručnu saradnicu za razvoj i procenu biološkog delovanja sredstava za zaštitu bilja u Chemical Agrosavi.\nZa postizanje visokih prinosa, a pre svega dobrog kvaliteta, zaštita voća traje tokom cele godine, a počinje sa zimskim prskanjem.\nZimsko tretiranje voćnjaka i vinograda izvodi se u vreme mirovanja, odnosno neposredno pred početak vegetacije.\nNajbolji rezultati u suzbijanju štetnih organizama postižu se kada se zimsko tretiranje izvodi posle završene rezidbe (tokom februara ili početkom marta), upravo pred samo kretanje vegetacije.\nTretmani kod koštičavog voća, maline i kupine su nešto ranije od jabučastog, jer ove voćne vrste kreću ranije sa vegetacijom.\nŠta postižemo ovim tretmanom?\nNa kori biljaka prezimljava veliki broj štetnih insekata i patogena (na površini, ispod kore, u naborima, ljuspicama pupoljka, na opalom lišću, zaraženim biljnim organima i raznim skrovitim mestima.\nZimskim tretmanom postiže se smanjenje infekcionog potencijala brojnih štetnih bakterija (Erwinia amylovora, Xantomonas, Pseudomonas), ali i gljiva koji prouzrokuju: kovrdžavost, šupljikavost koštičavog voća, čađavu pegavost jabuke i kruške, Didimela (bolesti kore maline i kupine).\nPoseban značaj zimskog prskanja je što se na taj način suzbijaju insekti, koje je veoma teško suzbiti tokom vegetacije. Pre svega, mislimo na štitaste vaši i krvavu vaš, a značajno smanjuje i brojnost crvene voćne grinje, lisnih vaši i kruškine buve.\nU voćarsko-vinogradarskim regionima naše zemlje, najveći broj voćnjaka nalazi se u blizini šuma, koje su domaćini velikog broja insekata. Oni tokom jeseni polažu jaja, kako na stablima šumskog drveća, tako i na stablima gajenih voćaka.\nKoje preprate treba korisititi?\nZa zimsko tretiranje voćanjaka i vinograda, preporučujemo: mineralno ulje Letol EC u koncentraciji 3-4%, preparat na bazi bakra Everest u količini 5 l/ha i insekticid Savanur u količini 1,5 l/ha.\nPrilikom zaštite potrebno je obezbediti da na biljku dospe homogen depozit sredstva za zaštitu bilja, kako bi se obezbedio visok stepen efikasnosti tretmana.\nParafinsko ulje je 100% čistoće, koristi se veća količina kako bi preparat dospeo na sve delove biljke, šupljine, skrovita mesta, takođe omogućio bolje i duže delovanje preparata koji mu se dodaju.\nPreparat Everest je kontaktni, fungicid, hromistacid i baktericid sa preventivnim delovanjem. Preparat je na bazi bakar hidroksida i odlikuje ga široki spektar delovanja na prouzrokovače biljnih bolesti.\nPreparat Savanur predstavlja kombinaciju dve aktivne materije hlorpirifos i cipermetrin, pri čemu je dobijena znatno bolja efikasnost i širok spektar delovanja nego kod pojedinačne primene.\nDa li postoje neka ograničenja u pogledu primene?\nTretiranje uraditi po tihom vremenu, bez vetra i kada je temperatura oko 10 stepeni Celzijusa. Minimalna temperatura za tretman je 5 stepeni Celzijusa. Prilikom tretmana obratiti pažnju da voćke budu dobro okupane i da depozit preparata dospe na sve biljne delove. Obavezno koristiti zaštitnu opremu.\nPrethodni tekstSavet stručnjaka – kako na vreme uočiti grinje lista maline i kako ga suzbiti\nSledeći tekstGrad Beograd subvencioniše razvoj stočarstva, nabavku traktora, pčelarstva, voćarstva i povrtarstva\nPred nama je rizičan peri...\nŠtetočina u malinjacima: ...\nZaštitite breskve i nekta...


„Njihovi“ i „naši“ | Komentar dana\nPočetna strana > Rubrike > Komentar dana > „Njihovi“ i „naši“\nDok se ne formira nova vlada, i dok se naši jadni političari preznojavaju pred izborom Brisel ili Moskva, srpskoj javnosti su bačene nove koske ne bi li se opet zanimala sporednim stvarima, dok se u diplomatskim kuloarima i briselskim hodnicima ponovo odlučuje o budućnosti Srbije. Provokacijom „Žena u crnom“ i reakcijom na nju, kao i spiskom izdajnika, koji su sastavili SNP Naši, ponovo je podgrejan stari sukob na liniji prva-druga Srbija, iako je velikom pobedom naprednjaka on već potpuno obesmišljen, dok je čitavim skandalom ponovo omogućeno da se Srbija predstavi kao država čije fašistoidno nasleđe i dalje treba da bude tretirano jakim proevropskim kiselinama.\nU danima kada se Srbija prisećala početka zločinačke NATO agresije, vrlo neukusnim i provokativnim performansom Žene u crnom su 26. marta obeležile 15 godina „od zločina nad albanskim civilima na Kosovu“, na šta je javno reagovao Radomir Počuča, bivši voditelj na RTV Pink i odnedavno zaposlen u Protivterorističkoj jedinici MUP-a. Njegov poziv navijačima da reaguju protumačen je odmah kao poziv na linč, "Žene u crnom“ su najavile tužbu, a uz ostale je reagovala organizacija "Amnesti internešnel" obraćajući se direktno Aleksandru Vučiću.\nIstovremeno, podjednaku buru istovremeno je izazvao i spisak 30 najvećih „srbomrzaca i izdajnika“ koji su objavili SNP Naši, a ova lista je, iako se u njoj ne poziva eksplicitno na nasilje, takođe izazvala oštre komentare pojedinih državnih tela, novinarskih udruženja i brojnih stranaka, poput LSV, LDP, DS, Borisa Tadića, Saše Radulovića. SNS je takođe osudila ovo „širenje mržnje“ ističući „da je prošlo vreme u kom je država takvo ponašanje tolerisala.“ U skladu sa reakcijama najjače stranke, država je, naravno, hitno reagovala, preko Tužilaštva za visokotehnološki kriminal, koje je saopštilo da je protiv Počuče i SNP Naši već pokrenut predistražni postupak na osnovu krivičnog dela ugrožavanje sigurnosti i rasna i druga diskriminacija.\nSrbija je uvek bila zemlja puna krajnosti, sve dok nije nabujao naprednjački mulj. U Srbiji su, s jedne strane, mnogi olako proglašavani za izdajnike, dok je, s druge strane, bilo dozvoljeno svako ruženje i satanizacija sopstvene zemlje i naroda, i tolerisan i gotovo ohrabrivan govor mržnje, samo ako je uperen protiv Srbije i Srba. Najgore optuživanje i blaćenje teklo je kao na filmskoj traci, dok su sudovi i mediji presuđivali pojedincima iz desničarskog miljea, iako je u isto vreme proevropska kvazielita i sama pravila svoje spiskove za odstrel, poput čuvenog spiska Fonda „Biljana Kovačević Vučo“ i Centra za kulturnu dekontaminaciju, u kome su pobrojani svi nosioci javnih funkcija u vreme režima Slobodana Miloševića, bez obzira na to da li im je suđeno za prekršaje ili ne.\nNe treba stoga sumnjati da će i ovog puta država reagovati strogo, u skladu sa „evropskim“ načelima. Ipak, istini za volju, treba pomenuti jednu nedavnu presudu, koja može vratiti nadu da je ipak moguće ostvariti ravnotežu i da se granice dozvoljenog mogu postaviti svim učesnicima u javnom životu. Viši sud u Beogradu nedavno je osudio tri osobe na godinu dana zatvora, uslovno na tri godine, zbog pretnji i uvredljivih komentara na internet forumu Peščanika, iznetih na račun Borisa Malagurskog i Ivane Rajović, autora filma "Pretpostavka pravde", koji se bavi ubistvom francuskog navijača Brisa Tatona u Beogradu. Na presudu ekstremistima sa Peščanika nije, naravno, stigla nijedna reakcija onih koji se uvek javljaju kao dežurni čuvari prava i života, već se oglasio samo pomenuti portal tekstom u kome je odluku suda nazvao „parodijom pravde“.\nBez obzira na takvu reakciju i ćutanje ostalih, ova presuda je dokaz da dvostruki standardi i podele na "naše" i "njihove" mogu da se izbegnu, i ona svakako pokazuje smer kojim se treba kretati. Na sudu je da, ako je moguće, pokaže maksimalnu objektivnost, pa ako treba, neka svako odgovara za posledice izrečenog i napisanog, pa bili to komentatori i autori sa Peščanika, bio to Počuča ili SNP Naši. U tom slučaju, niko ne bi olako pravio nikakve spiskove, ali ni Žene u crnom i svi slični njima ne bi mogli godinama tako cinično i nekažnjeno da vređaju žrtve sopstvenog naroda.


Nikon COOLPIX S9300 – Personal magazin\nIzoštrite svoj stil snimanja pomoću ovog tankog super zuma. Uključuje NIKKOR objektiv sa optičkim zumom od 18x, CMOS senzor od 16 megapiksela sa pozadinskim osvetljenjem, smanjenje vibracija pomoću pomeranja objektiva,…\nIzoštrite svoj stil snimanja pomoću ovog tankog super zuma. Uključuje NIKKOR objektiv sa optičkim zumom od 18x, CMOS senzor od 16 megapiksela sa pozadinskim osvetljenjem, smanjenje vibracija pomoću pomeranja objektiva, snimanje filmova u punom HD formatu, 7,5 cm (3,0 in.) LCD ekran i ugrađeni GPS.\nAparat poseduje Napredne funkcije za filmove, možete da pauzirate a zatim da nastavite snimanje, a fotoaparat će napraviti jednu datoteku filma za glatko reprodukovanje. Optički zum sa autofokusom može da se koristi tokom snimanja, a možete da snimate i u iFrame formatu. Ugrađeni HDMI konektor omogućava vam da povežete fotoaparat direktno sa televizorom visoke definicije.\nAutomatski HDR režim snima slike impresivnih detalja tonova u svakoj situaciji kada koristite HDR režim. Fotoaparat kombinuje dva snimka napravljena pri različitim ekspozicijama tokom jednog okidanja kako bi napravio sliku širokog dinamičkog opsega i bogate gradacije boja.\nMeni za retuširanje i poboljšava fotografije u samom fotoaparatu nizom efekata filtera. Obuhvata opcije kao što su „Selective Color“ (Izbor boja), koja konvertuje sliku u monohromatsku, a zatim dodaje boju na oblast po vašem izboru, i „Cross Screen“ (Zvezdasti filter) koji postavlja zvezdaste efekte na svetle objekte.\nNikon COOLPIX S9300 was last modified: March 10th, 2012 by Redakcija\nU ritmu sreće – nagradni foto-konkurs\nBenQ BlueCore Light Engine školski projektori LX60ST i LW61ST


CEP: Ukoliko se nastavi ovim tempom, budućnost puta Srbije ka EU je dosta neizvesna - Dijalog.net\nNaslovna Civilno društvo CEP: Ukoliko se nastavi ovim tempom, budućnost puta Srbije ka EU je dosta neizvesna\nPostavljeno 12. October 2019.\nBeograd, 10. oktobar 2019. – Centar za evropske politike (CEP) podsetio je da se navršilo 14 godina od početka pregovora Srbije sa Evropskom unijom (EU).\nIz ove organizacije ocenjuje da je budućnost evropskog puta Srbije veoma neizvesna ako se nastavi dosadašnjim tempom.\n“Danas, 14 godina kasnije, Srbija je otvorila 17 od 35 poglavlja, a privremeno zatvorila dva. Ukoliko se nastavi ovim tempom, budućnost puta Srbije ka EU je dosta neizvesna“, navodi se u saopštenju CEP-a.\n“Ipak, dok je pokrivenost uvoza izvozom u periodu 2000-2010. bila ispod 50 odsto, nakon početka primene SSP-a došlo je do značajnog porasta izvoza uz ograničeni rast uvoza, što je rezultiralo pokrivenošću uvoza izvozom od preko 80 odsto“, rekla je Miljenović.\nOna je, međutim, navela da to ne znači da su srpska preduzeća iskoristila šanse koje su bile pred njima i da su postala značajno konkurentnija.\n“Mogućnosti učešća na jedinstvenom tržištu EU su veoma velike, i još neiskorišćene. Sporazumom o stabilizaciji i pridruživanju je Srbija i zvanično postala jedno od tržišta sa najboljim spoljnotrgovinskim režimom, budući da trenutno ima ugovorni odnos o bescarinskom režimu prema tržištu EU, kao i prema drugim tržištima“, rekla je ona.\nPrethodno Nova cena karte za parkiranje u Beču od 01. januara 2020.\nSledeće Šabić: Javnosti se duguje mnogo više informacija o razlozima i okolnostima pokretanja postupka protiv uzbunjivača iz Krušika\nTop Tags Evropska komisija mediji evropske integracije mladi Srbija i Evropska unija Civilno društvo ljudska prava vladavina prava OCD konkurs lokalna samouprava istraživanje Vlada Republike Srbije Evropska unija Društvo


Vesti online / Vesti / Srbija / Obrenovac dobio struju\n16:21 >> 18:38h\nU Obrenovcu je saniran kvar na elektrodistributivnoj mreži koji je nastao kada je kamion naleteo na dalekovod. Napajanje električnom energijom uspostavljeno je oko 17 časova, saopšteno je iz preduzeća "Elektromreža Srbije".\nGrađani Obrenovca bez struje više od dva sata (Foto: Ilsutracija)\nKvar je nastao oko 14 časova kada je vozač kamiona angažovan na izgradnji autoputa kod Obrenovca naleteo na dalekovod u rejonu Belog Polja na prelazu preko reke Kolubare, zbog čega je došlo do ispada ovog dalekovoda.\nU isto vreme došlo je do prekida dalekovoda koji snabdevaju strujom i okolinu Obrenovca.\nNa terenu su još distributivne ekipe koje rade na uklanjanju kamiona, osposobljavanju dalekovoda i uspostavljanju drugog pravca napajanja Obrenovca i okoline, dodaje se u saopštenju.\nSRBIJA Opština Boljevac bez struje, Bor bez vode\nHRONIKA Poginuo radnik (24): Pao sa stubom dalekovoda\nDRUŠTVO Majdanpek dobio struju, pa opet ostao bez nje\nSVET Portoriko bez struje, bager srušio dalekovod


Opština Bačka Topola hoće da kupi hotel “Panonija” - Novosti - Turistički svet\nOpština Bačka Topola hoće da kupi hotel “Panonija”\nOpština Bačka Topola će učestvovati na javnom nadmetanju za kupovinu objekata nekadašnjeg hotela “Panonija” koji se nalazi u samom centru ovog severnobačkog grada.\nOdluku o kupovini hotela usvojila je većina odbornika Skupštine opštine Bačka Topola, a za nju je glasalo 27 od 37 prisutnih.\nZdanje bivšeg hotela, čija dogradnja je započeta i obustavljena nakon neuspele privatizacije pre nekoliko godina, površine je 3.924 m2, a na parceli od 1.940 m2 je i 122 m2 pomoćnih prostorija. Početna cena ovih nekretnina iznosi 12 miliona dinara, a učesnici nadmetanja su bili dužni da depozit u iznosu od 11 miliona uplate u ponedeljak, kada je većina odbornika SO Bačka Topola i izglasala odluku o kupovini hotela.\nUsvojenom odlukom predsednik opštine Gabor Kišlinder je ovlašćen da u ime opštine Bačka Topola učestvuje u postupku prodaje metodom javnog nadmetanja, koje će se održati sutra u Privrednom sudu u Subotici. Objekti ponuđeni na javnoj prodaji su imovina bačkotopolskog UTD “Vojvodina” u stečaju.\nInače, Skupština opštine Bačka Topola se još pre dva meseca opredelila da kredit, za koji se skupštinska većina odlučila pre dva meseca, od 40 miliona dinara upotrebi za kupovinu objekta bivšeg hotela.\nObnova nekada poznatog ugostiteljskog objekta bačkotopolske ugostiteljske firme u stečaju, prekinuta je jer se odstupilo od građevinskog projekta, a nedovršena zgrada već godinama ruži centar Bačke Topole. Opština je pre više od godinu dana angažovala jedno preduzeće da izmeri statiku, na osnovu čega je trebalo doneti odluku šta dalje činiti, da li hotel rušiti, ulagati ili ga prodavati.\nUkoliko opština uspe da kupi bivši hotel bio bi to značajan korak za dalju sudbinu objekta. Nakon kupovine, namera lokalne samouprave je da održi javnu raspravu na kojoj bi se građanima Bačke Topole pružila prilika da iznesu svoje predloge o izgledu i nameni bivše zgrade hotela.


BalkanMagazin :: Sektori poljoprivrede, energetike i saobraćaja moraju smanjiti emisiju štetnih gasova\nponedeljak, 29. jun 2020 11:11\nVećini zemalja Evropske unije (EU) preti neispunjavanje obaveza o smanjenju emisije štetnih gasova do 2030. godine, upozorila je danas Evropska komisija u izveštaju.\n"Poruka u izveštaju je jasna. Mnogi građani širom Evrope prisiljeni su da dišu zagađen vazduh. Efikasne mere su neophodne za smanjenje zagađenja vazduha u mnogim državama EU i to u sektorima poljoprivrede, energetike i saobraćaja", navodi se u tekstu koji prenosi Beta.\nEvropska komisija je danas objavila prvi izveštaj o proceni primene direktive o kvalitetu vazduha od 2020. do 2030. godine. Izveštaj se pozvao na analize nacionalnih programa za kontrolu zagađenja, koje su dostavile zemlje članice.\nKomisija je prema razmatranju tih analiza zaključila da polovina zemalja EU neće moći da ispuni svoje obaveze o smanjenju zagađujućih gasova, poput izduvnih gasova i sitnih čestica PM2,5.\nPosebnu zabrinutost izaziva emisija amonijaka, koji se koristi u poljoprivredi, navodi se u izveštaju.\nKako bi se smanjila ta vrsta zagađenja, u maju je predstavljen akcioni plan "Od farme do tanjira" u cilju smanjenja upotrebe đubriva do 50 odsto do 2030. godine.\nKomisija je pokrenula više od 30 postupaka kao upozorenje državama da preduzmu mere u borbi protiv zagađenja vazduha, pošto mnoge od njih nisu poštovale ograničenje emisije sitnih čestica.


KOMŠIĆ: OČEKUJEM OD VUČIĆA DA ĆE BITI MUDRIJI OD NAŠIH POLITIČARA | Hayat.ba\nKOMŠIĆ: OČEKUJEM OD VUČIĆA DA ĆE BITI MUDRIJI OD NAŠIH POLITIČARA\nPredsjedavajući Predsjedništva Bosne i Heregovine Željko Komšić, nakon današnje sjednice i sastanka sa ambasadorima kazao je da se razgovaralo o situaciji u BiH i potrebi da se dođe do kompromisa i da Predsjedništvo bude lider tih pomaka.\nNa sjednici je odlučeno da će tročlano bh. Predsjedništvo učestvovati sastanku sa predsjednicima Srbije i Turske u Beogradu.\nSastanak je planiran za 8. oktobar u Beogradu zajedno sa predsjednikom Turske Reccepom Tayipom Erdoganom i predsjednikom Srbije Aleksandrom Vučićem.\nRiječ je o trilateralnom sastanku i polaganju kamena temeljca za autoput Sarajevo – Beograd – naglasio je Komšić.\nNa pitanje kako komentariše za sutra najavljeni sastanak političara iz RS-a i predsjednika Srbije Aleksandra Vučića, Komšić je rekao da očekuje od Vučića da će biti mudriji od naših političara kada je riječ o tom sastanku.


Vanji Milinković-Saviću stigao poziv sa Old Traforda! - Sportske.net\nVanji Milinković-Saviću stigao poziv sa Old Traforda!\nKvaliteti najtalentovanijeg golmana u Srbiji, 17-godišnjeg Vanje Milinković-Savića, nisu promakli skautima Mančester Junajteda, pa mu je sa Old Traforda stigla pozivnica da od 13. aprila učestvuje u njihovom jednonedeljnom kampu.\nO Vanji Milinković-Saviću mnogo se govori ovih dana, i ovaj mladi čuvar mreže je takvu pažnju i zaslužio.\nPrvo je zablistao prošle nedelje na utakmici kadetskih reprezentacija Srbije i Nemačke, gde je svojim odbranama i sigurnošću na terenu nagovestio vrhunske mogućnosti.\nSamo par dana kasnije, sa Vojvodinom je potpisao trogodišnji profesionalni ugovor i klub sa ''Karađorđa'' u njemu vidi pravog bisera od koga se dosta očekuje u narednim godinama.\nA da Vanja dosta vredi, svedoči i poziv koji mu je, kako prenosi ''Sport'', stigao iz Mančester Junajteda, da se 13. aprila priključi kampu slavnog engleskog kluba, gde će raditi sa vrhunskim stručnjacima.\nPodsetimo, njegov rođeni brat Sergej je bio član naše zlatne omladinske reprezentacije i već je osigurao mesto standardnog prvotimca Vojvodine, a proteklog vikenda je golom iz penala u 90. minutu ''zagorčao život'' ekipi Partizana.\nNema sumnje da će vrlo brzo i Vanja izaći na veliku scenu, možda i premijerligašku jednog dana...


Kondoliza Rajs: Mislim da ćemo moći da sprečimo Iran da se domogne nuklearnog oružja\nDržavni sekretar Kondoliza Rajs danas je izjavila da medjunarodna zajednica mora zajednički da radi na rešavanju problema oko nuklearnih ambicija Irana.\nDržavni sekretar je izjavila da će, ukoliko medjunarodna zajednica ostane jedinstvena, problem iranskog nuklearnog programa biti rešen. U programu tv mreže CBS, Kondoliza Rajs, je u tom smislu navela primer priprema za nedavni sastanak Saveta bezbednosti UN posvećen tom pitanju.\n«Ako budemo reagovali tako energično, sa tom merom jedinstva, mislim da ćemo moći da sprečimo Iran da se domogne nuklearnog oružja.»\nMedjutim, Kondoliza Rajs smatra se da Rusija i Kina nisu spremne da razmatraju mogućnosti uvodjenja sankcija Iranu. Vodeći demokrata u senatskom odboru za spoljnopolitičke odnose, Džozef Bajden, rekao je u programu tv mreže ABC da bi sankcije mogle da budu jedini način da se Iran spreči da proizvede nuklearno oružje.\n«Naftne sankcije će pogoditi Iran više od ostatka sveta, pošto oni uvoze preradjenu naftu.»\nBajden smatra da bi SAD trebalo da predoče svojim saveznicima da će biti potrebne izvesne žrtve u suočavanju sa iranskim nuklearnim problemom. On je dodao da veruje da bi sankcije mogle da budu jedino rešenje, izuzev rata, da bi se to pitanje rešilo. U programu mreže ABC državni sekretar Rajs je takodje pozvala Iran da se odgovorno ponaša u pogledu nasilnih protesta povodom karikatura proroka Muhameda, naglasivši da se, ukoliko vlade pojedinih zemalja nastave da odobravaju nasilje, situacija može samo pogoršati.\n«Ukoliko vlade ne deluju odgovorno mogli bi da se suočimo sa situacijom koja će se potpuno oteti kontroli. To će naročito biti slučaj ukoliko ljudi nastave da podstrekavaju takve reakcije.»\nDržavni sekretar je primetila da demonstranti u Iranu i Siriji retko izlaze na ulice bez bar prećutnog odobrenja svojih vlada. Ona je dodala da je iranska vlada posebno nastojala da raspali gnev.\n«Želela bih da sam, na primer, mogla da čujem od iranske vlade - ne pretnje da će objaviti karikature o holokaustu već upozorenje da ljudi ne bi trebalo da pribegavaju nasilju.»\nProtekle nedelje, danske diplomatske misije su napadnute u Siriji, Libanu i Iranu u znak protesta protiv karikatura proroka Muhameda, koje su prvobitno objavljene u Danskoj.


FutsalBALKAN - Zoran Laković UEFA - Oborili smo sve rekorde\nZoran Laković UEFA - Oborili smo sve rekorde\nSve viđeno na Futsal EURO postavlja nove granice i nivo organizacije pod kapom UEFA.\nTri godine od dana kada je UEFA podarila Srbiji važno domaćinstvo jednog velikog takmičenja, Evropskog prvenstva u futsalu koje ovih dana u Beogradu obara sve rekorde, jedan čovek ima posebno zadovoljstvo zbog slike koja odlazi u svet, Zoran Laković. Šef odeljenja nacionalnih asocijacija UEFA bio je u vreme apliciranja i dobijanja domaćinstva Futsal EURO generalni sekretar Fudbalskog saveza Srbije, zbog toga danas ne krije emocije zbog pohvala koje idu na adresu naše kuće fudbala od strane UEFA.\n“- Jedan od poslednjih projekata za koji sam aplicirao kao generalni sekretar bio je Futsal EURO, sada dolazim ispred UEFA i mogu da podelim veliku radost i sreću što se ovo prvenstvo održava u Beogradu i pogotovo što postavlja nove granice i nivo organizacije pod kapom UEFA. Srušili smo sve moguće rekorde u smislu posete, gledanosti, broja ljudi, poslali smo fantastičnu sliku iz Beograda, pokazali da UEFA osim takmičenja kao što su Liga šampiona, Liga Evrope ili Evropsko prvenstvo, i do ovog prvenstva „manjih takmičenja“, stvarno pravi jedan veliki spektakl”, istakao je Zoran Laković.\nMnogi su bili iznenađeni medijskom pažnjom ovog sportskog događaja koji je definitivno prevazišao sva očekivanja UEFA ali i domaće javnosti?\n“- Smisao ovog prvenstva u Beogradu je pre svega promocija fudbala, ali ne samo fudbala ili futsala, već i drugih vrednosti, socijalnog tipa, jer videli ste da čitav turnir prati niz aktivnosti, od turnira za decu, pa izložbe UEFA fondacije koja je takođe bila veoma posećena. Dakle, čitav ovaj koncept promocije UEFA i Fudbalskog saveza Srbije predstavlja putokaz na koji način sve treba da se dešava u budućnosti. Ono što je veoma važno a moram da naglasim, jeste da UEFA i Fudbalski savez Srbije imaju fantastičnu saradnju i pomenuo bih samo nekoliko stvari koje smo zajedno radili poslednjih nekoliko godina. To su pre svega razvojni, ifrastrukturni projeti koji su se realizovali na teritoriji Srbije. Od izgradnje fenomenalnog sportskog centra, stadionske infrastrukture, osvetljenja do postavljanja brojnih terena sa veštačkom travom. Nadam se da ćemo jedan ciklus završiti zajedničkim projektom a odnosi se na izgradnju Nacionalnog stadiona.”\nDa li dobro domaćinstvo Fudbalskog saveza Srbije u slučaju organizacije UEFA Futsal EURO preporučuje našu zemlju za neke nove izazove i takmičenja koja su pod kapom UEFA?\n“- Osim investicija i takmičenja koja su kao ovaj Futsal EURO pokrivena sto posto sredstvima UEFA, Fudbalski savez Srbije dobio je još jedan benifit a to je da su najiskusniji ljudi iz UEFA, zaduženi za organizaciju velikih takmičenja kao što su Liga šampiona ili evropsko prvenstvo, došli u Beograd kao jedan tim i na neki način edukovali sve zaposlene u Fudbalskom savezu Srbije. Da, sve pohvale koje dolaze od strane UEFA prema Fudbalskom savezu Srbije i administraciji koja je fantastično odradila posao, sigurno preporučuje FSS za neke buduće događaje.”\nFudbalski savez Srbije nedavno je pokazao želju da aplicira za domaćinstvo Prvenstva Evrope za igrače do 19 godina, jedno veoma atraktivno takmičenje?\n“- UEFA procesi su veoma demokratski i otvoreni, svaki nacionalni savez može da aplicira za bilo koji turnir, ali ovo je sada pre svegapitanje prvo za Fudbalski savez Srbije. Međutim, koliko sam ja upućen mislim da će Fudbalski savez Srbije u bližoj bududućnosti sigurno aplicirati za jedan od završnih turnira Evropskog prvenstva.”\nVratimo se za trenutak na futsalomaniju koja je slikom iz Beograda povećala interesovanje u svetu za ovaj sport. Ima li UEFA neke rezultate koji u brojkama govore koliko su UEFA, FSS i Beograd doprineli eksploziji ovog sporta?\n“- UEFA ima odgovarajuće pokazatelje, pored onih o poseti, primera radi ako je fantastičan gol Rikardinja u meču sa Srbijom bio jedan od pet ili šest najgledanijih na društvenim mrežama u tom danu, mislim da je izuzetno uticao na interesovanje. Danas svi pričaju o futsalu ne samo u Beogradu već u regionu, karte za finale i utakmicu koja donosi bronzanu medalju, odavno su rasprodate, srušeni su svi rekordi, očekuje se da bude više od 120.000 gledalaca ukupno na celom turniru. I da je bilo mogućnosti za više mesta, sigurno da bi ponovo hala bila krcata. Uglavnom, kao uvodno veliko takmičenje za UEFA u ovoj godini, pokazatelji su fantastični, a ja bih apostrofirao jedan detalj koji ima posebnu težinu i kvalitet. Sve reprezentacije su naišle na odličan prijem u Beogradu, mnoge su dočekane aplauzima i ovacijama, a to je odlična reklama ne samo za futsal nego i Fudbalski savez Srbije i sam grad. UEFA je takođe omogućila, zajedno sa Fudbalskim savezom Srbije, da pred svaku utakmicu ide promotivni spot o Beogradu, tako da ljudi širom Evrope imaju mogućnosti da se upoznaju sa našom prestonicom. Sve ovo je, dakle, više od igre i futsala, ovo predstavlja apsolutnu promociju sporta, Fudbalskog saveza i države Srbije,” zaključio je Zoran Laković.\nKako su u Nionu reagovali na podršku Fudbalskog saveza Srbije i predsednika Tomislava Karadžića kandidaturi Đanija Infantina za mesto predsednika FIFA?\n“- Fudbalski savez Srbije bio je jedan od pet saveza koji su dali pismenu podršku za kandidaturu Infantina. Sve ostalo je već rekao predsednik FSS Tomislav Karadžić,” jasan je Zoran Laković.\nSlede izbori u FIFA, da li će ih biti u UEFA?\n“- UEFA ima legitimnog predsednika Mišela Platinija koji će, nadamo se, svoju borbu uspešno okončati pred organima FIFA i vratiti se svojim obavezama i poslu. U to smo svi ubeđeni, ne samo iz admonistracije, nego predstavnici svih evropskih federacija. I to je nekoliko puta emitovano sa raznih sastanaka kome su prisustvovali zvaničnici evropskih nacionalnih saveza,” ističe Zoran Laković.\nU UEFA ste pola godine, kakvi su utisci?\n“-Iskreno, fantastični. Prezadovoljan sam poslom u Nionu, imao sam istina sreću da kao generalni sekretar FSS budem uključen u razne aktivnosti UEFA tako da sam poznavao sve ili većinu ljudi sa kojima danas sarađujem. Mislim da su predsednik Mišel Platini i generalni sekretar Đani Infantino napravili stvarno, sada mogu da kažem jer sam ranije gledao sa strane a sada sam unutra, ozbiljnu „kompaniju“ gde rade stvarno izvrsni, stručni i divni ljudi. Svako radi svoj posao i nije slučajno što UEFA generalno ima takav imidž i na kraju isporučuje sjajne „proizvode“ od futsala do Evropskog prvenstva. Svi ljudi rade svoj posao maksimalno i mogu da kažem da sam zaista srećan što sam deo tog okruženja,” iskren je Zoran Laković.\nMore in this category: « Ortiz: Momčad je ponovno pokazala karakter Određena službena lica za finalno veče Eura »\nPERKE NAPADA 'SVOJE' ITALIJANE…\nCRNA TAČKA: Pogledajte sporne …\nPremijer liga BiH: Derbi začel…\nNASTAVLJA SE LIGA VOJVODINE: K…


Zajedničke aktivnosti u donjem toku Drine | ENERGETIKArs.com\nNalazite se na Home » Hidroenergija » Zajedničke aktivnosti u donjem toku Drine\nObjavljeno: 14:39, 20. Septembra 2014.\nBEOGRAD, Sporazum o saradnji u oblasti integralnog upravljanja vodama donjeg toka rijeke Drine znači da će Republika Srpska i Srbija provoditi zajedničke aktivnosti u donjem toku rijeke Drine od Hidroelektrane Zvornik do ušća, u interesu i Srpske i Srbije, izjavio je ministar poljoprivrede, vodoprivrede i šumarstva Srpske Stevo Mirjanić.\nOn je rekao novinarima, nakon potpisivanja sporazuma sa ministrom poljoprivrede Srbije Snežanom Bogosavljević-Bošković, da je riječ o zajedničkim aktivnostima koje će se provoditi na regulaciji, upravljanju vodama, iskorišćavanjem voda, odbrani od poplava, te iskorišćavanju mineralnih sirovina iz tog vodotoka.\n“To je sporazum koji je trajnog karaktera, jer vodotok je trajnog karaktera i taj sporazum će dugo-dugo da potraje”, rekao je Mirjanić.\nGovoreći o potpisanom Protokolu o stručno-tehničkoj saradnji u oblasti poljoprivrede, prehrambene industrije, ruralnog razvoja, veterinarstva, šumarstva i vodoprivrede, Mirjanić je rekao da se on odnosi na uspostavljanje zajedničke saradnje između dva resora, s ciljem da se unaprijedi ukupna saradnja između sektora poljoprivrede Srpske i Srbije.\nOn je naveo da je u toj oblasti predviđeno dosta aktivnosti, koje su postojale i do sada, te da su iznesene pozitivne ocjene o toj saradnji, koja je sada još više unaprijeđena.\nPrema njegovim riječima, saradnja će se u narednom periodu odvijati dinamičnije, počevši od platnog sistema u poljoprivredi do proizvodnje sjemenskog sadnog materijala.\n“Tu je i set pitanja iz oblasti veterinarstva, zaštite zdravlja životinja, biljaka, iz oblasti vodoprivrede, ali i izvan ovog sporazuma. Potencirali smo našu saradnju u oblasti Savske komisije i u još mnogo drugih oblasti”, rekao je Mirjanić.\nVlade Republike Srpske i Srbije potpisale su danas, poslije zajedničke sjednice u Beogradu, tri sporazuma o saradnji u oblasti poljoprivrede, turizma i upravljanja vodama.\nMemorandum o saradnji u oblasti turizma potpisali su ministar trgovine i turizma Republike Srpske Maida Ibrišagić-Hrstić i ministar trgovine, turizma i telekomunikacija Srbije Rasim Ljajić.\nSporazum o saradnji u oblasti integralnog upravljanja vodama donjeg toka rijeke Drine i Protokol o stručno-tehničkoj saradnji u oblasti poljoprivrede, prehrambene industrije, ruralnog razvoja, veterinarstva, šumarstva i vodoprivrede potpisali su resorni ministri Stevo Mirjanić i Srbije Snežana Bogosavljević-Bošković. Srna\nTags: drina,poloprivreda,republika srpska,srbija,stevo mirjanic


Sušenje veša u zgradama dovelo građane Milića do Ustavnog suda - ipak nezakonito sušenje na štrikovima - infoBirač\nSušenje veša u zgradama dovelo građane Milića do Ustavnog suda – ipak nezakonito sušenje na štrikovima\nUstavni sud Republike Srpske nije prihvatio inicijativu za ocjenu ustavnosti i zakonitosti Odluke o kućnom redu u stambenim zgradama u opštini Milići, kojom se osporava sušenje veša na terasama i balkonima, piše N1, a prenose nezavisne.com.\nApelant Todor Bošković iz Milića pokrenuo je postupak ocjenjivanja ustavnosti Člana 10. Odluke o kućnom redu kojom se ne dozvoljava sušenje veša na otvorenim dijelovima zgrada koji su vidljivi sa ulice, ili druge javne površine, preko nivoa balkona, terase ili lođe…\nDodaje se da je taj član u suprotnosti sa Zakonom o stvarnim pravima, ali i u suprotnost sa članom 108. Ustava Republike Srpske.\nSud je odlučio da osporena odredba člana 10. Odluke, nije u nesaglasnoti sa ovim zakonima. Prilikom ove ocjene, Sud je ima u vidu da je jedinica lokalne samouprave, Skupština opštine Milići, prema Zakonu o lokalnoj samoupravi bila ovlaštena da svojim aktom propiše pravila u stambenim i stambeno-poslovnim zgradama na području Milića.\nUstavni sud Republike Srpske u rješenju donesenom 25. novembra 2020. godine smatra da zabranom vidljivog sušenja veša, nije došlo do povrede prava etažnih vlasnika. Navode da kultura urbanog stanovanja mora biti određena pravilma ponašanja, koja zahtijevajju i određena ograničenja.\n(Izvor: N1, nezavisne.com)\nZavršni radovi na izgradnji dječije igraonice u Bratuncu\nMilićke trojke dobile poklon od Ministarstva porodice, omladine i sporta RS\nSljedeće sedmice podjela pomoći korisnicima prava na novčanu pomoć


1.000 KM mora biti najniža plaća u Federaciji | Grad Busovača\n1.000 KM mora biti najniža plaća u Federaciji\nCijene osnovnih životnih namirnica neprekidno rastu već nekoliko desetljeća. No, to i ne bi bio takav problem da takav...\nImajući u vidu činjenicu da se posljednjih dana u medijima, ali i u javnosti špekulira o podacima vezanim za najnižu plaću koji su objavljeni na EUROSTAT-u, radi točne informiranosti cjelokupne javnosti iz Saveza samostalnih sindikata BiH pojašnjavaju da EUROSTAT nije objavio iznos najniže plaće, već su na svojoj stranici napisali da BiH nema zakonski definiranu minimalnu plaću na što Sindikat upozorava još od 2018. godine.\n– U Federaciji ne postoji “najniža zagarantirana plaća” od 406 KM. Postoji najniža satnica od 2,31 KM neto sa porezom na dohodak, što za 176 sati mjesečno daje iznos “minimalca” od 406,56 KM neto sa porezom na dohodak.\nZakonski minimalna satnica u FBiH kada se pretvori u nivo minimalne plate, znači da je to iznos koji radnik dobije na ruke. Nema garancija da će radnik u privrednom sektoru dobiti i topli obrok, jer on može biti iskorišten kroz osigurani obrok, tako da se topli obrok ne može računati u “minimalna primanja”.\nAko radnik nema članova obitelji koje izdržava, ima lični odbitak od 300 KM i država mu uzme 10 posto poreza od iznosa iznad 300 KM, u ovom slučaju 10,65 KM. Dakle, ostane mu nekih 396 KM – saopćeno je iz Saveza.\nNajniža plata, za koju je premijer Novalić 2015. godine rekao da se radi o “društveno opasnom povećanju” minimalca, kako navode iz Sindikata, formalno ne postoji, jer je bila dio Općeg kolektivnog ugovora koji je Udruženje poslodavaca FBiH otkazalo u veljači 2018. godine.\nPrethodni članakHrvatski državljani uskoro u SAD će moći putovati bez viza\nSljedeći članakTko preboli koronu ima gotovo isti nivo imuniteta kao nakon vakcinacije


Radio BIR - Islamsko bankarstvo u Norveškoj na osnovu iskustava iz BiH\n- BiH već godinama pored konvencijalnog bankarstva imamo i produkte iz domene islamskog bankarstva. Tu BiH definitivni prednjači u Europi. Postoje banke, postoje stručnjaci, mnogi projekti koji su višestruko uspješno realizirani, a postoji provjerena statistika na koju se možemo osloniti, kao i iskustvo. Već ove sedmice profesor Breke susresti će se sa bh. stručnjacima u Sarajevu. On je jedan od organizatora "Islamic Finance and Economics Conference" koja počinje u Sarajevu 25.oktobra. U Norveškoj također ima potporu i u Senaidu Kobilici, glavnom imamu IZ Norveške koji je veliki pobornik ovoga projekta i aktivno doprinosi njegovoj realizaciji, kaže Makarević.\nViše iz kategorije: « Tematska sjednice Skupštine Kantona Sarajevo o stanju u obrazovanju Bogunić: Nastavni programi u većini škola zastarjeli i decenijama nerevidirani »


Foto: BENJAMIN HERNANDEZ / EPA;\nNekadašnji prvak Južne Amerike uspeo je da opstane u elitnom rangu svoje zemlje, ostvarivši minimalnu pobedu.\nKolo Kolo je ostvarilo trijumf protiv Konsepsiona od 1:0 i izborio opstanak u prvoj ligi Čilea.\nTim koji se sa Crvenom zvezdom borio u finalu Interkontinentalnog kupa 1991. sačuvao je prvoligaški status zahvaljujući pogotku Pabla Solarija rođenog 2001.\nNakon pretnji da pobede ili će biti mrtvi od strane navijača i pod tim velikim pritiskom uspeli su igrači ovog kluba da slave.\nKolo Kolo je moglo prvi put da u 96 godina dugoj klupskoj istoriji ispadne u niži rang, što se ipak desilo.\nOna druga strana navijača, koja je rešila da na izvorni način pruži podršku svojim miljenicima, zbog korona virusa to nije mogla da učini na tribinama, ali je pratila put klupskog autobusa i pružala podršku spolja.\nUŽIVO, ĐOKOVIĆ - KARACEV Iz minuta u minut\nSolarijev pogodak ostaće upamćen zbog važnosti u klupskoj istoriji i opstanka, ali i zbog lepote istog. Mladi fudbaler je predriblao nekoliko fudbalera i izvanrednim udarcem matirao golmana rivala.\nŠou Brazila u Urugvaju, sumnjiv penal u derbiju sa Čileom približio Argentinu Mundijalu /VIDEO/\nU velikom derbiju južnoameričkih kvalifikacija za Svetsko prvenstvo, fudbaleri Argentine su savladali Čile sa 1:0 golom Lionela Mesija iz sumnjivo dosuđenog penala, a ta tri boda omogućila su im se da se probiju na mesto sa kog se direktno ide na Mundijal.\nAustralija u finalu, za titulu Azije protiv Južne Koreje\nFudbalska reprezentacija Australije igraće u finalu Azijskog kupa protiv Južne Koreje, pošto je savladala Ujedinjene Arapske Emirate sa 2:0 (2:0).\nMundijal za istoriju: Svetsko prvenstvo u Kataru na zimu\nDodeljivanje organizacije Svetsko prvenstva u fudbalu 2022. Kataru pratile su mnoge kontroverze, a čelnici FIFA su i zvanično potvrdili da se zbog paklenih vrućina neće održati u letnjem periodu, kao što je običaj.


Dodik: Srpska je osnovana iz potrebe naroda da živi - Sputnjik Srbija\n00:33 28 Februar 2021\n18:19 09.01.2017 (osveženo 18:26 09.01.2017) Preuzmite kraći link\nRS je nastala na zgarištima, nastala u miru, branila se i odbranila u ratu. Stvorena je i građena žrtvama boraca i odgovorni smo da čuvamo uspomenu na njih i da naše mlade vaspitamo na toj ljubavi prema naciji, prema državi, prema veri, poručio je na Svečanoj akademiji povodom Dana Republike Srpske predsednik RS Milorad Dodik.\n„Danas ne slavimo samo Dan RS, slavimo herojstvo i žrtve svih prethodnih ratova, naš način života, naš jezik, našu kulturu, veru, krsnu slavu. Okupljamo se, saborujemo i pokazujemo celom svetu da smo jedinstveni u tome. Ponos i jedinstvo su naše ključne reči“, rekao je Dodik.\nOn je naglasio da ovaj dan svedoči opredeljenost „da nastavimo da obeležavamo Dan naše republike“.\n„Ovo nije inat, ovo je naša istorija. Dan RS je ustanovljen njenim osnivanjem. Srpska nije osnovana iz inata, osnovana je iz potrebe našeg naroda da živi u slobodi i da ima svoju državu i da tu državu sa vremenom pripojimo Srbiji“, poručio je Dodik.\nDodik je istakao da su „nam branili da kažemo šta sanjamo“, ali da se „naš san obnavlja i jednog dana biće ostvaren“.\n„Mi njima kažemo: živimo i sanjamo. Za naš narod u RS nema važnijeg datuma od ovog. Danas je BiH loše mesto za život. Zato RS, ukoliko se ugrozi Dejtonski sporazum, mora da bude spremna da razmišlja o svojoj budućnosti. Znamo da je RS i dalje nekima trn u oku. Posao nas političara je da jasno vidimo probleme. Znamo da je RS danas politička činjenica i da još nije prihvaćena u državnoj zajednici BiH.“\nOn se zapitao koliko vremena treba da prođe i „da li mi pasivno treba da čekamo da se to desi“.\nDodik ugostio patrijarha Irineja i arhijereje SPC\n„Sve su to teme i pitanja o kojima treba da razmišljamo. Ne smemo nikad dozvoliti sebi da nam ugroze ono što je naše, a to je naš identitet. RS ostaje posvećena miru i stabilnosti i saradnji sa svima koji to hoće. Iznad svega želim da istaknem našu dobru saradnju sa Srbijom. RS će u narednom periodu gajiti otvorene i prijateljske odnose sa celim svetom, pogotovu ćemo jačati odnose sa našim prijateljima u Ruskoj Federaciji. Saradnja sa Rusijom je konkretizovana kroz niz projekata. Želimo da ojačamo odnose i sa NR Kinom.“\nDodik je dodao da bi RS želela da sa novom američkom administracijom napravi nove odnose.\nSvečana akademija, Dan Republike Srpske, Milorad Dodik, Republika Srpska


14.05.2009., 12:17 #1\noslednji lider bivšeg Sovjetskog Saveza Mihial Gorbačova izrazio je danas uverenje da je Sporazum o ograničenju strateškog ofanzivnog naoružanja (START-1), koji je potpisao pre 20 godina, uneo suštinski doprinos u jačanje međunarodne bezbednosti i odbacio optužbe da je "izdao" interese zemlje.\n"Takve optužbe slušam 20 godina", rekao je Gorbačov na konferenciji za novinare u Moskvi, nazivajući te otpužbe "glupošću i klevetom".\n"Nigde nikada Gorbačov nije zaboravljao ko je i čije interese štiti", rekao je bivši predsednik SSSR-a.\nGorbačov je rekao da je START-1 pripreman veoma strogo, uz učešće svih eksperata i državnih službi i da je razmatran na Politbirou.\nPoslednji lider Sovjetskog Saveza je u celini pozitivno ocenio rezultate rada Dmitrija Medvedeva posle prve godine na mestu šefa države, dodajući da je aktuelni ruski predsednik usmeren na "nastavak demokratskih i reformskih procesa".\nIstovremeno je najavio da će nastaviti neformalnu komunikaciju sa predsednikom SAD Barakom Obamom.\n"Dopada mi se gledište predsednika SAD Baraka Obame. Da, on govori da se mi razlikujemo i da nismo u svemu saglasni, ali da će sarađivati sa Rusijom". U odnosima sa Evropom, međutim, prema mišljenju Gorbačova, postoji nerazumevanje.\n"Moramo da težimo da Evropa shvati Rusiju. Međutim, toga za sada nema", rekao je on, najavljujući da će nastaviti susrete sa evropskim liderima.\nGorbačov je, takođe, najavio da će u najskorije vreme biti saopšteno da je formirana Nezavisna demokratska partija Rusije, o čemu se saopštavalo još u septembru prošle godine, i dodao da je takvu inicijativu podržalo više od 10.000 građana u pismima.\nPriznajući da deli nostalgiju za SSSR-om i dodajući da obnovu SSSR-a ne smatra realnim, bivši predsednik Sovjetskog Saveze se založio za povratak ideji formiranja slobodnog ekonomskog prostora na teritoriji Rusije, Belorusije, Ukrajine i Kazahstana - što čini praktično 80 odsto potencijala SSSR-a.\n"Smatram da je Savez bilo moguće i potrebno očuvati, ali sada je to već nerealno", rekao je Gorbačov.\n14.05.2009., 12:18 #2\nuska bezbednosna strategija\nNova bezbednosna strategija Rusije oslanja se pre svega na modernizaciju i nove tehnologije\nSuština nove strategije je plan da Rusija postane jedna od najbogatijih zemalja sveta i zemlja predvodnik u oblasti tehnoloških inovacija.\nStrategija nacionalne bezbednosti Rusije je dokument koji definiše ključne prioritete za razvoj zemlje, i zameniće sličan dokument koji je svojevremeno potpisao današnji premijer Vladimir Putin u vreme kad je bio predsednik Rusije.\nPo prvi put, ova ruska bezbednosna strategija govori i o 'kulturnim pretnjama' Rusiji i među njih ubraja pokušaje 'revidiranja' ruske istorije\nIzmeđu ova dva dokumenta postoje važne razlike koje odražavaju promene koje su se desile u Rusiji tokom protekle decenije, ističe BBC-jev regionalni analitičar Stiven Ik povodom nove strategije nacionalane bezbednosti.\nOsnova ukupne politike, od ekonomske do odbranbene\nStrategija nacionalne bezbednosti je dokument koji sadrži osnove ruske ekonomske, socijalne, spoljne i odbranbene politike u narednih deset godina.\nDa bi postala ekonomski lider u svetskim razmerama, kaže se u dokumentu, Rusiji je potrebno da sprovede velike promene u svojoj ekonomskoj politici.\nNova strategija u tom kontekstu posebno ističe potrebu da se Rusija okrene od oslanjanja na energente, prema razvoju ekonomije zasnovane na tehnologijama i tako osigura budući napredak.\nTerorizam i unilateralizam, glavne spoljnopolitičke pretnje\nKao i prethodna strategija, i ova - pripremljena za narednu deceniju - vidi terorizam i unilateralizam kao glavne pretnje po Rusiju.\nSAD više nisu otvoreno nazvane glavnom pretnjom ruskoj nacionalnoj bezbednosti - već strategija sadrži obećanje o održavanju 'strateškog pariteta' sa SAD.\nUz to, ceo postojeći evro-atlanski sistem bezbednosti je novoj ruskoj strategiji oštro odbačen kao 'neodrživ'.\nKaže se i može doći do opasnosti od sukoba zbog konkurencije oko energetskih izvora u spornim regionima kao što su Azija i Arktik.\nSlika koju nova strategija nudi kad je reč o socijalnim problemima Rusije, nije nimalo ružičasta: naglašeni su nepotpun pravni sistem, nasilni kriminal posebno usmeren na mlade i dugoročni problemi u oblasti zdravstva ruske nacije, uključujući i problem alkoholizma.\nU celini, nova bezbednosna strategija, koju je u sredu predstavio predsednik Medvedev - odslikava politički zaokret koji se desio od kako je on na položaju zamenio Vladimira Putina.\nNapetost i antagonizam u odnosima sa Zapadom su većinom zadržani u novoj strategiji, ali novi dokument sadrži mnogo glasniji poziv na modernizaciju, naučne inovacije i poštenu procenu društvenih problema savremene Rusije.\n14.05.2009., 12:22 #3\n14.05.2009., 12:25 #4\n14.05.2009., 13:21 #5\nОво болдовано покушавају и крстарицини ЛДП јуриници и дежурни русофоби. Силовали нам жене и продали Карађорђа\n14.05.2009., 13:39 #6\nGorbi je car ,dal svojom vbopljom ili ne al je uspeo da raskanta nakaznu crvenu leshinu zvanu SSSR i zavije sve belosvetske komunjare u crno , mnogi jos uvek placu da voljenom i tvorevinom\n14.05.2009., 13:59 #7\nЧекај мајку му, па зар нису онда и Буђман и Злоба цареви... Разбуцаше СФРЈ\n14.05.2009., 14:11 #8\nPa nisu bas ,jer je Gorbi to obavio mirno i gotovo bez ubijanja ,osim po Azerbejdzanu malo , al ko njih yebe ,zato je Gorbi veci car od Slobe i Sranje ,skoro ko Milo koji je razbucao poslednje otpake te krepale tvorevine ,isto mirno i kulturno\n14.05.2009., 14:17 #9\nИ у том разбијању болела га патка за Русију, битно је било разбити конкурентну светску силу.\n14.05.2009., 14:24 #10\nkao sto rekoh nije bitno sta je mislio ,nego da najvece crvene posasti vise nema , spala knjiga na pulmrtvog mrtvog Fidela ,koreanskog kepeca u stikalama i one dve latino budale na koksu\n14.05.2009., 15:23 #11\n14.05.2009., 16:21 #12\n14.05.2009., 16:51 #13\n14.05.2009., 17:07 #14\n14.05.2009., 17:11 #15\n14.05.2009., 17:21 #16\n14.05.2009., 17:24 #17\n14.05.2009., 17:32 #18\nto jeste ,mada nije bas ni Putin toliko lud , ionako mu prebacuju ne samo napoilju nego u samoj zemlji , da zavodi diktaturu i da su ljudska ,ustvari vise politicka prava na hmm niskom nivou ,pa mu ne bi trebalo da ubiju bas tako poznatu licnost i bivseg predsednika u celom svetu kao sto je Gorbi , samo bi im jos to falilo,mislim ne bi se oni potresli sto bi se neki humen rights watch bunio ,nego ni u samoj Rusiji to ne bi bilo primeljeno bas lepo\na i Gorbi je bezopasan za sadasnju politicku oligarhiju pa nema razloga za takve poteze , ono nisam niogde cuo da je kritikovao Putina i vlast nesto narocito , a to je tamo najvaznije\n14.05.2009., 17:41 #19\n14.05.2009., 19:48 #20\n14.05.2009., 20:41 #21\n15.05.2009., 00:22 #22\n15.05.2009., 00:24 #23


EPIDEMIOLOŠKA SITUACIJA U BIJELJINI: Još 28 osoba zaraženo, više od polovine hospitalizovanih ima tešku kliničku sliku | Novosti.RS\nTokom jučerašnjeg dana bilo je devet prijema. Više od polovine hospitalizovanih ima tešku kliničku sliku. U protekla 24 sata u Bijeljini je registrovano 28 novih slučaja pozitivnih na virus korona.\n- Epidemiološka situacije je nepovoljna i zahteva ozbiljnije angažovanje kompletne društvene zajednice na sprečavanju širenja zaraze virusom korona. Apelujemo na sve da situaciju shvate krajnje ozbiljno i da pokažu viši stepen odgovornosti kada je u pitanju poštovanje epidemioloških mera- poručuju iz ove ustanove.\nEPIDEMIOLOŠKA SITUACIJA U BIJELJINI: 23 pozitivna testa na virus korona\n12. 03. 2021. u 20:37\nNAJAVLJENE OŠTRIJE KONTROLE: U Bijeljini ostaju na snazi protivepidemijske mere\nBijeljina virus korona broj zaraženih virusom korona korona virus dr Zlatko Maksimović


Mihajlović: Politika Sande Rašković Ivić jeste izolacija – NovostiDana.rs\nMihajlović: Politika Sande Rašković Ivić jeste izolacija\nBEOGRAD – Potpredsednica SNS Zorana Mihajlović izjavila je danas da antievropska politika koju zastupa predsednica DS S Sanda Rašković Ivić vodi Srbiju u izolaciju i ugrožava ekonomske interesa naše zemlje.\n„Zato građani Srbije na ovim izborima biraju između toga da im premijer bude Sanda Rašković Ivić ili Aleksandar Vučić koji je obezbedio političku stabilnost Srbije, koji sarađuje i sa EU i sa Rusijom i sa SAD, koji uvodi red i vodi vladu koja podiže Srbiju iz blata u koje je uvela stranka Sande Rašković Ivić. Izbor je jednostavan, ja glasam za Vučića“, poručila je Mihajlović, navodi se u saopštenju.\n„Probajte da zamislite da je Sanda Rašković Ivić premijerka Srbije“, poručila je Mihajlović u reagovanju povodom izjave Rašković Ivić da politika koalicije DŠ i Dveri ne vodi Srbiju u izolaciju.\nMihajlović je upozorila kako bi izgledala privreda Srbije u kojoj bi premijerka Rašković Ivić zbog antievropske politike ugrozila izvoz naših proizvoda u EU, koja je godinama najveći spoljnotrgovinski partner Srbije.“\n„Zar to nije izolacija Srbije“, upitala je Mihajlović, dodajući – „zamislite premijerku Srbije Sandu Rašković Ivić koja kaže da je u ekonomskom interesu Srbije da bude protiv EU u trenutku kada Srbija više od 60 odsto svega što proizvodi prodaje na tržištu EU i kada najviše stranih investicija dolazi iz Evrope“.\n„Zar ovo ne vodi ka gašenju radnih mesta i ne gura Srbiju u izolaciju? Srbija je već jednom videla rezultate antievropske i avanturističke politike DŠ“, podsetila je Mihajlović.\nOna je objasnila da ne ide Srbija u EU ni zbog Brisela, ni zbog Rusije ili SAD.\n„Srbija u EU ide zbog građana Srbije, privrede, novih investicija, uređenije države, efikasnije administracije, modernijeg obrazovanja i zdravstva. I zato što želimo da i Srbija bude uređena kao moderne evropske države“, poručila je Mihajlović.\n„Fantastični procenat SNS“


Tehnička škola u Ivanjici dobila je specijalizovani kabinet za drvnu struku – Portal Opštine Ivanjica\nLepo i korisno spojile su kompanija Matis koja želi da ulaže u obrazovanje u rodnoj Ivanjici i Tehnička škola koja se maksimalno trudi da podstakne što veći broj dece da se u budućnosti bave dizajnom i enterijerom nameštaja.\nOpremu za kabinet donirala je kompanija Matis. Osim nameštaja koji standardno ulazi u sastav svakog školskog kabineta, učenici drvnog smera su dobili kompletan enterijer koji približava realnu sliku onoga što se dešava u proizvodnji. Direktorka Mirjana Nenadić je u društvu Dragomira Lazovića, vlasnika kompanije Matis, svečano otvorila kabinet i istakla da je važno za ovu vaspitno obrazovnu ustanovu da sarađuje sa pomenutom kompanijom.\nDragomir Lazović poručuje da svako ko nosi Ivanjicu u srcu mora težiti da učini neki human gest za dobrobit lokalne zajednice, poput ovog.\nU kompaniji Matis u sklopu prakse učenici mogu da stiču znanja koja se ne tiču nastavnog programa.\nGest Dragomira Lazovića mogao bi da posluži kao primer i ugostiteljima da pomognu u opremanju kabineta za kuvarstvo, kao i vlasnicima ivanjičkih šivara da pomognu unapređenju tekstilne struke. Ovakvim humanim aktivnostima bi se poboljšala stručna praksa učenika Tehničke škole, što je od izuzetnog značaja, jer za dobrog stručnjaka, osim znanje koje pruža nastavni kadar, neophodna je i kvalitetna praksa.\njun 26, 2022, 6:52 pm


Ne bi trebalo da dođe do podizanja cene struje | Kamatica\nPočetna > vest > Ne bi trebalo da dođe do podizanja cene struje\nNe bi trebalo da dođe do podizanja cene struje\nTekst objavljen: 11.05.2015 10:03\nDirektor EPS-a Aleksandar Obradović izjavio je danas da pretpostavlja da neće doći do podizanja cena električne energije.\t"Što se tiče EPS, za nas to nije neophodno da se desi u ovoj godini i pretpostavljam da neće doći do podizanja cena električne energije. Hajde da se završe ti razgovori (sa MMF), pa da vidimo gde smo", rekao je Obradović za RTS, uoči početka sastanka sa predstavnicima MMF.\nDirektor EPS rekao je da je to preduzeće u dosta povoljnijoj situaciji kada je cena struje u pitanju nego pre šest meseci, budući da je veoma dobro prebrodilo zimsku sezonu.\n"To dizanje cena nije tako kritično danas za EPS kao što je izgledalo pre šest meseci", istakao je Obradović.\nOn smatra da je za MMF i ostale finansijske institucije mnogo bitnije da li je EPS krenuo u suštinske reforme.\n"Mislim da je za MMF mnogo bitnije da li smo krenuli u suštinske refrme i mi jesmo. Mislim da njih ne zanima koliko je sada podizanje cena, oni hoće da vide u kom peridu će se EPS i Vlada Srbije obavezati da ta cena struje više ne bude socijalna kategorija i da se prilagodi uslovima tržišta", naveo je Obradović.\nOn je napomenuo da je to mnogo bitno za dugoročni razvoj EPS, nego da li će ove godine biti povećanje cena električne energije ili ne.\nelektrična energija cena struje poskupljenje struje struja Elektroprivreda Srbije (EPS) EPS


Integracija Albanaca u lokalne institucije sistema FELJTON (50) | VRANJENEWS\nIntegracija Albanaca u lokalne institucije sistema FELJTON (50)\nVranje - Кada se govori o položaju albanske nacionalne zajednice u Srbiji uz osnovno i ključno pitanje – individualne i kolektivne slobode i prava - najčešće isticani problem u zove se učešće Albanaca u institucijama sistema.\nZa neupućene, to je broj zaposlenih Albanaca na oba nivoa: u lokalnoj samoupravi i državnim organima i organizacijama.\nNišta novo se neće reći ako kažemo da niko, ali baš niko u Srbiji o tome ne vodi uredne i ažurirane podatke, niti se oni mogu bilo gde pronaći.\nZato ćemo se, u ovoj priči, poslužiti prilično verodostojnim i upotrebljivim podacima iz jedne analize koju je, 2012. godine sačinila, a 2016. ažurirala jedna ekipa kojom je rukovodio Šaip Kamberi, tada predsednik opštine Bujanovac, a danas narodni poslanik Skupštine Srbije.\nKlik na tabelu za uvećanje. Foto printscreen\nPodatke koji su pred vama iz više razloga nije umesno komentarisati.\nOvde su brojke vrlo upotrebljive, pa neka svako u njima pronađe obim i domen svog interesovanja o ovoj temi, uz napomenu da u sledećoj priči ovog feljtona biti reči o učešću Albanca u državnim institucijama.


Predsednica Društva sudija zaprepašćena Vučevićevom izjavom | Insajder\nPredsednica Društva sudija zaprepašćena Vučevićevom izjavom\nPredsednica Društva sudija Dragana Boljević kaže da je zaprepašćena izjavom Miloša Vučevića o sudijama koje su presudile u postupku protiv bivšeg ministra Predraga Bubala i ostalih u slučaju privatizacije Luke Beograd. Ona navodi da takve izjave imaju za cilj da podriju poverenje u celokupno pravosuđe.\n„Nemam druge reči osim zaprepašćenja. Ovo je jasan primer pritiska na pravosuđe i to pre svega na one koji bi trebalo da odlučuju u ovom predmetu u drugostepenom postupku“, navodi Boljević.\nOna podseća da političari ne smeju da šalju građanima ovakve poruke koje uništavaju već narušen ugled pravosuđa u Srbiji.\n„Ovo je jedan od najstrašnijih napada na sudstvo u Srbiji. Miloš Vučević je i advokat i vrlo dobro zna kakvu težinu imaju njegove reči“, kaže Boljević.\nOna smatra da je izjava Miloše Vučevića „smišljena da ponizi pravosuđe i predstavlja svojevrstan poziv celokupnom društvu na nevericu i nipodaštavanje sudstva u svakom pogledu“.\n„Društvo sudija će svakako reagovati, a pozivam i Visoki savet sudstva da reaguje na ovaj neprihvatljiv istup političara“, kaže Boljević.\nPredsednica Društva sudija navodi da stranke u postupku imaju pravo da budu nezadovoljne odlukom suda ali da u pravnom sistemu tu odluku pobijaju u sudskom postupku. Političari, prema njenoj oceni, ne bi smeli ovako da komentarišu sudske odluke, nego bi morali da budu svesni da njihova reč ima posebnu težinu.\n„To je potvrda da Srbija ima problem sa vladavinom prava jer političari čija reč ima specifičnu težinu ovako beskrupulozno napadaju sud i celokupno pravosuđe“, zaključuje Boljević .\nPre dvadesetak dana objavljen je izveštaj Evropske komisije o napretku u pregovorima o poglavljima 23 i 24 koji se tiču vladavine prava i pravosuđa. Komisija u izveštaju konstatovala da, prema istraživanju profesionalnih udruženja, postoje pritisci na rad pravosuđa i da zvaničnici na najvišim nivoima vlasti komentarišu istrage, optužnice i presude.\nKomisija takođe konstatuje da Srbija ima Kodeks ponašanja za članove Vlade iz 2016. kojim se ograničava komentarisanje sudskih odluka, ali i da Komisiji nema informacije o primeni tog kodeksa.


Prodavnica CPN | TRANSPARENTNOST\nEdicija: Politika nauke\n16.2 x 24cm\nKada ljudi shvate da više nisu sami sa sobom, već da je njihovo ponašanje javno, počinju da se ponašaju drugačije. Transparentnost je pravi i ekonomični lek za prevaru, krađu, nepotizam, tajkunizam i ostale mračne strane ljudskog karaktera koje se kriju u svakom od nas, a koje neki manje, a neki više kontrolišu.\nAutor nas u knjigu uvodi razmišljanjem o tome u kolikoj meri transparentnost može da doprinese unapređenju etičkih standarda i efikasnosti funkcionisanja javnih ustanova. U nastavkku, Demšar nam predstavlja mogućnosti u okviru kojih bi javna uprava svoje funkcionisanje mogla da učini transparentnijim. Tu će čitalac pronaći detaljnu analizu, od ocene trenutnog stanja do konkretnih, očiglednih primera i sadržaja zakona koje bismo morali da usvojimo kako bi transparentnost postepeno zavladala u celokupnoj javnoj upravi.\nFranci Demšar je uspešnu karijeru naučnika u Institutu „Jožef Stefan“ nastavio kao državni sekretar Ministarstva za nauku i tehnologiju Republike Slovenije. Potom je vodio Ministarstvo odbrane Republike Slovenije, a zatim slovenačku ambasadu u Ruskoj Federaciji. Od 2004. godine direktor je Javne agencije za istraživačku delatnost Republike Slovenije.\nProkometarišite prvi “TRANSPARENTNOST” Odustani od odgovora


Lavrov i Dačić: Srbija i Rusija imaju široko podudaranje stavova – Balkanekspresrb.rs\nLavrov i Dačić: Srbija i Rusija imaju široko podudaranje stavova\n22/02/2018 Off By\nMinistri spoljnih poslova Srbije i Rusije Ivica Dačić i Sergej Lavrov sastali su se danas i zaključili da dve zemlje imaju široko podudaranje stavova u većini međunarodnih pitanja.\nNa konferenciji za medije prokomentarisali su izjavu Hašima Tačija da bi problem između Srbije i Kosova mogao da nse reši ako bi Rusija priznala Kosovo.\nDačić je, povodom te izjave Tačija rekao da smatra da bi “bilo logičnije da SAD i Velika Britanija povuku priznanje”, kako bi se stišala “velikoalbanska histerija”, koja je najveća pretnja stabilnosti u regionu”.\nŠef srpske diplomatije naglasio je da je zvaničan stav Srbije da je zadovoljna nivoom saradnje sa Rusijom, koja “nije samo na papiru”, već je zaista sadržajno, strateško partnerstvo.\n“Detaljno smo razmotrili stavove po pitanju međunarodnih odnosa. Imamo jedinstveno mišljenje da mešoviti komitet sa Dačićem i Rogozinom na čelu ima veliku ulogu. Oni su, na nedavno održanom sastanku, zaključili da je došlo do unapređenja odnosa naše dve zemlje u periodu nakon posete predsednika Vučića Rusiji”, rekao je Lavrov.\nNaveo je da i da se Rusija vodi istim principima, kada su u pitanju stavovi u UN, OEBS, Savetu Evrope i potvrdio privrženost Rusije međunarodnom pravu i poštovanju Rezolucije 1244.\nRuski šef diplomatije dodao je da situacija u Evropi “nije zdrava” zbog nekih članica NATO i EU, koje pokušavaju da pojačaju konfrontaciju, navodeći primer ulaska Crne Gore u NATO, ocenjujući da se to pokušava i u Makedoniji i u BiH.\nMinistar spoljnih poslova Rusije danas se sastao i sa premijerkom Anom Brnabić a Dačiću je uručio odlikovanje koje je srpskom ministru pre nekoliko meseci dodelio Vladimir Putin.\nSergej Lavrova i Ivica Dačić razmenili su poklone tokom zajedničke konferencije za novinare u Palati „Srbija”. Dačić je Lavrovu poklonio dres sa brojem 10, a njegovoj portparolki Mariji Zaharaovoj licidersko srce.♦\nTagsIvica Dačić Serej Lavrov\nLavrov u Beogradu: mozaička dekoracija Hrama pokazuje duhovne i kulturne veze Srbije i Rusije


TotalCar.rs » Za pet godina stiže Koenigsegg sa četvoro vrata\nKoenigsegg namerava da radi na dva modela paralelno po prvi put u istoriji, ali to nije najveće iznenađenje koje donosi švedski proizvođač. On namerava da napravi model sa četvoro vrata i to u bliskoj budućnosti.\nU intervjuu za TopGear na Salonu automobila u Ženevi, prvi čovek ove kompanije Kristijan von Kenigseg, rekao je da postoji mogućnost da takav automobil uđe u proizvodnju. “Da, mogu da zamislim takav automobil,” rekao je on tom prilikom, “možda u narednih pet godina, a možda i ranije”.\nS druge strane, von Kenigseg je demantovao navode da će ovaj proizvođač napraviti manji model koji bi bio rival Porscheu 911, Ferrariju 488 GTB i Mclarenu 650 S. “Za mene je, u poslednjih nekoliko godina, taj sektor – 911, McLaren, Ferrari 458 – pravi osinjak i zato želim da ostanem dalje odatle,” rekao je von Kenigseg u Ženevi.\nBMW i8 koštaće više od 100.000 €\nDel Bojev kombi – najgori britanski auto svih vremena\nPrešli autom 14 država u nizu bez dopune goriva\nAutomobil budućnosti sa ličnim “dronom potrčkom”


Štenci njufaundlendera na prodaju. Izuzetni, vakcinisani, očišćeni od parazita, čipovani, sa pedigreom. Odgajivačnica pasa rase NEWFOUNDLAND - Litlle Black Giants Preuzimanje krajem januara 2017. Ako imate prostora da držite velikog psa koji je razuman koliko i umiljat, njufaundlender je odličan izbor. Rezervacije i informacije preko sajta: www.newfoundland.rs Ili telefona: 060/0138-095 ztrivuncic@gmail.com Njufaundlenderi su poznati po svojoj nežnoj i ljupkoj prirodi. Neverovatno je kako su ovi psi pitomi, uprkos svojoj veličini. Vrlo su odani svojim vlasnicima, vole da se igraju sa decom i retko laju. Strpljenje je druga stvar po kojoj je ova rasa poznata i mnogi ljudi tvrde da su njufaundlenderi savršeni ljubimci.Iako su prilično nežni, mogu biti i veoma hrabri kada se nađu u takvoj situaciji. Obično su prijateljski nastrojeni prema svima, ali počinju da se ponašaju zaštitnički ako osete da njihovim vlasnicima preti nekakva opasnost.


Voša startuje sa pripremama | TV KANAL 9 NOVI SAD\nNaslovna EMISIJE Voša startuje sa pripremama\nVoša startuje sa pripremama\nVIDEO K9: Fudbalere Vojvodine, nakon danas obavljenih lekarskih pregled, očekuju pripreme za drugi deo sezone. Prva utakmica u Superligi Srbije očekuje ih 18. februara, kada gostuju subotičkom Spartaku.\nNakon 25 dana odmora, Vošini fudbaleri danas su se ponovo okupili i to u Domu zdravlja, gde su imali obavezne lekarske preglede uoči početka priprema za drugi deo sezone.\nPrvi trening očekuje ih već sutra u 10 časova u FC “Vujadin Boškov” u Veterniku, a neposredno pre toga, biće održan sastanak na kojem će igračima biti predstavljen novi šef stručnog štaba Dragan Ivanović, kao i njegovi pomoćnici.\nPrema planu Ivanovića, prvotimci Voše će čitave nedelje trenirati po dva puta dnevno, a u narednim danima u planu je i odigravanje prve prijateljske utakmice, a ime protivnika i termin ovog meča biće uskoro poznati.\nPrethodni tekstĐoković iz Dohe u Australiju\nSledeći tekstVoskari u Novom Sadu


Crna Gora: Očekivano pomjeranje završetka prve dionice auto-puta - Tutinske Novine\nCrna Gora: Očekivano pomjeranje završetka prve dionice auto-puta\nPomjeranje rokova za završetak radova na prioritetnoj dionici auto-puta Bar-Boljare, od Smokovca do Mateševa, očekivano je, jer izgradnja ulazi u završnu fazu, kada ima dosta nepredvidivih situacija, saopštili su predstavnici Odbora udruženja saobraćaja Privredne komore (PKCG).\n“Izgradnja prioritetne dionice ulazi u završnu fazu”: Sa gradilišta (Arhiva)\nOni su agenciji Mina-business kazali da je stepen realizacije radova na zadovoljavajućem nivou, budući da je do sada izgrađeno blizu 90 odsto prioritetne dionice auto-puta.\n“Izgradnja prioritetne dionice ulazi u završnu fazu, kada ima dosta nepredvidivih situacija, te je pomjeranje rokova za završetak radova očekivano”, rekli su iz PKCG.\nOni su dodali da je pandemija koronavirusa uticala na mnoge sfere poslovanja u sektoru saobraćaja.\n“Kada je u pitanju realizacija postojećih infrastrukturnih projekata, prema dostupnim informacijama, nema probijanja rokova koji su direktno vezani za pandemiju, već se realizacija velikih projekata odvija planiranom dinamikom”, saopštili su predstavnici Odbora udruženja saobraćaja PKCG.\nNaveli su da je Crna Gora relativno dobro povezana sa zemljama regiona i svijeta, kao i da vazdušni saobraćaj iz godine u godinu bilježi konstantan rast broja putnika, što nesporno govori o dobroj povezanosti.\n“Kada se posmatra drumski saobraćaj i povezanost sa regionom, tu ima prostora da se infrastruktura značajno unaprijedi. Crna Gora konstantno ulaže u obnovu drumske infrastrukture i proširenje kapaciteta svojih drumova, a izgradnja auto-puta je najznačajniji infrastrukturni projekat u ovoj oblasti“, rekli su iz PKCG.\nOni su podsjetili da je Crna Gora sa Srbijom željeznički povezana preko pruge Bar-Beograd, dok sa Bosnom i Hercegovinom (BiH) i Albanijom postoje preduslovi za tu vrstu povezanosti preko pruga koje vode iz pravca Podgorice ka Nikšiću, odnosno granici sa Albanijom.\n“U pomorskom saobraćaju nema redovnih linija prema Italiji i ostalim destinacijama i treba ozbiljno razmisliti o subvencioniranju jedne takve linije zbog sve većih zahtjeva za njenim uspostavljanjem“, kazali su predstavnici PKCG.\nOni su ocijenili i da je lučka infrastruktura na zadovoljavajućem nivou, ali da je potrebno dalje ulaganje u nove kapacitete, kako bi usluge u crnogorskim lukama bile konkurentne na regionalnom i širem nivou.\nLuksuzni bunkeri za kraj svijeta: Kako bogati planiraju da prežive u slučaju apokalipse?


Olakšice za trudnice: Fond zdravstva RS finansira nove lijekove\nOvaj prijedlog podržao je i Upravni odbor fonda, prvenstveno zato što te lijekove najčešće koriste trudnice sa dijagnozom trombofilije i venske tromboze, a u praksi se dešavalo da ih nema u domovima zdravlja, pa su ih morale same kupovati, saopšteno je iz FZO Republike Srpske.\nOd novembra nabavka po posebnom programuU saopštenju se navodi da će se od novembra ovi lijekovi nabavljati prema posebnom programu FZO Republike Srpske i da se više neće nalaziti na listi lijekova domova zdravlja i ambulantama porodične medicine.\n- Ovi lijekovi će se i dalje nabavljati putem javnog tendera, dok je i indikacija za ove lijekove nepromijenjena - nastavak bolničog liječenja - dodaju iz FZO Republike Srpske.\nNa osnovnu bolničku listu lijekova od novembra će, kako se navodi, biti uvršten novi antibakterijski lijek "ertapenem" (prašak za koncentrat za rastvor za infuziju) koji se koristi u liječenju infekcija kod djece, kao i odraslih uzrokovanim bakterijama koje su osjetljive na ertapenem.\n- Sve ove promjene su dokaz dosljednosti FZO Republike Srpske koji je u proteklih nekoliko godina izdvojio znatna finansijska sredstva kako bi osiguranicima obezbijedio nove terapije u skladu sa svjetskim preporukama", navodi se u saopštenju.


Džozef Bajden tokom govora u svojoj kući u Vilmingtonu, državi Delaver\nBivši potpredsednik SAD Džozef Bajden ostvario je ubedljivu pobedu na stranačkim izborima za predsedničku nominaciju u Floridi i Ilinoisu i Arizoni nad senatorom iz Vermonta Bernijem Sandersom.\nTrijumf u Floridi bio je 17. Bajdenova pobeda u poslednje 22 države, posle koje će bivši potpredsednik uvećati vođstvo po broju delegata, koji glasaju za nominaciju na konvenciji Demokratske stranke u julu, u Milvokiju.\nUbedljiva pobeda Bajdena u tri države u utorak znak je da su demokrate spremne da podrže bivšeg potpredsednika kao svog kandidata pred predsedničke izbore 3. novembra, piše Rojters.\nTakođe, rezultat na ovim izborima postavlja pitanje hoće li senator iz Vermonta Berni Sanders nastaviti svoju trku za potencijalno mesto u Beloj kući.\nBajden je u govoru, koji je emitovan iz njegovog doma u Delaveru, istakao da je zbog pandemije koronavirusa neophodno liderstvo iz Bele kuće i obratio se Sandersovim, uglavnom mlađim, pristalicama.\n"Želim da kažem nešto mladima koje inspiriše senator Sanders: Razumem vas. Znam šta je ulog. Znam šta treba da radimo. Cilj moje kampanje i moj cilj kao predsedničkog kandidata je da ujedinim ovu zemlju".\nPre glasanja, Bajden je vodio sa 898 delegata naspram 745 Sandersa. Da bi osigurao većinu, a samim tim i predsedničku nominaciju neophodan mu je 1.991 glas.\nAnalitičari procenjuju da bi Bajden po završetku glasanja u utorak mogao da uveća svoju prednost u delegatima na više od 300.\nDržava koja je u četvrtak trebalo da glasa je Ohajo, ali je tamošnji republikanski guverner Majk Devajn, samo nekoliko sati pre otvaranja biračkih mesta, odložio glasanje za jun, zbog pandemije koronavirusa. Isto su učinile i Merilend, Džordžija, Luizijana i Kentaki.


Udruženje poslodavaca FBiH protiv donošenja Zakona o stečaju\nAmra Kebo, 13/01/2021\nUdruženje poslodavaca Federacije Bosne i Hercegovine protivi se Prijedlogu zakona o stečaju, koji je utvrđen na sjednici Vlade i upućen u parlamentarnu proceduru, bez prethodnih konsultacija.\nUdruženje poslodavaca Federacije Bosne i Hercegovine saopštilo je da nimalo nije iznenađeno ponašanjem Vlade FBiH kada je riječ o utvrđivanju prijedloga zakona o stečaju, da je Vlada kao i mnogo puta do sada pokazala da nema poštovanja prema socijalnim partnerima niti interesa da se kroz dijalog dođe do kvalitetnih zakonskih rješenja, te da donose prijedloge zakona ne vodeći računa o općedruštvenom interesu.\nUdruženje je navelo da je od federalnog premijera Fadila Novalića zatraženo da se prije razmatranja zakona o stečaju na sjednici Vlade, o ovom prijedlogu razgovara na sjednici Ekonomsko-socijalnog vijeća. Premijer je tada zamolio da Udruženje ne insistira na tome, a zauzvrat je obećao da će biti organizirane direktne konsultacije sa Federalnim ministarstvom pravde, a da Vlada Federacije BiH neće usvajati tekst zakona i slati ga u parlamentarnu proceduru, prije konsultacija.\n“Do konsultacija nikada nije došlo. Bez konsultacija je prijedlog zakona o stečaju utvrđen na sjednici Vlade i upućen u parlamentarnu proceduru. Na ovaj način su premijer, ali i Vlada u cjelini, pokazali neznanje, neprihvatanje prijedloga koji bi mogli kvalitetno unaprijediti ovaj zakonski tekst, te da neće, ne žele i ne znaju raditi u općem interesu”, navedeno je u saopštenju Udruženja poslodavaca FBiH.\nIz udruženja napominju da je najnoviji prijedlog zakona o stečaju kojeg je Vlada uputila u parlamentarnu proceduru, gotovo istovjetan tekstu koji su zastupnici Federalnog parlamenta već jednom odbili.\n“Sasvim je izvjesno da ovaj prijedlog zakona neće dobiti podršku poslanika i delegata Parlamenta Federacije BiH ni sada. Udruženje se apsolutno protivi njegovom donošenju u ovom tekstu, a prema informacijama kojima poslodavci raspolažu, protiv njegovog donošenja su i sindikati u Federaciji BiH”, dodali su.\nUdruženje je naglasilo i kako u prijedlogu zakona o stečaju FBiH kojeg je nedavno usvojila Vlada FBiH ima kvalitetnih rješenja, ali da i dalje ostaju problematične činjenice da zakon ne predviđa odgovornost organa u stečajnom postupku, niti su pak predviđene sankcije za organe koji svojim činjenjem ili nečinjenjem oštete kompaniju ili FBiH. Novi prijedlog ne predviđa čak ni obavezu odgovornih osoba da pokrenu stečajni postupak kada se za to steknu svi zakonom definirani uslovi.\nStoga udruženje smatra da će predložena rješenja “za tri-četiri godine opet dovesti do istih problema sa kojima se susrećemo danas, poput stečajnih postupaka koji traju godinama, stečajnih sudija koji vode po sedam ili osam stečajnih postupaka istovremeno”.\nIstakli su i da je prijedlog zakona o stečaju kojeg je Udruženje poslodavaca dostavilo Vladi u julu ove godine usklađen sa direktivama Evropske unije koje se odnose na stečaj, harmoniziran sa zakonskim rješenjima koja su na snazi u Republici Srpskoj i Brčko distriktu BiH i puno je bolje rješenje od onoga kojeg je predložila Vlada Federacije BiH.\n“Zbog svega navedenog pozivamo poslanike i delegate u Predstavničkom i Domu naroda Parlamenta Federacije BiH da ne prihvate prijedlog zakona o stečaju kojeg je u parlamentarnu proceduru dostavila Vlada FBiH”, zaključili su.\nTags\t#Udruženje poslodavaca FBiH\t#Vlada FBiH\t#Zakon o stečaju\nPredsjednik Sindikata zdravstvenih radnika BPK: Očekuju nas teški pregovori s vladom\nBiH postigla napredak u borbi protiv trgovine ljudima\nKatica za BHRT: Nama u policiji treba svjež, stručan i sposoban kadar


Putin: Rusija će ukinuti sankcije EU čim Brisel to učini prvi - Sputnjik Srbija\n13:02 12 Avgust 2020\n16:40 18.03.2019 (osveženo 16:50 18.03.2019) Preuzmite kraći link\nRusija će ukinuti recipročne mere koje je uvela prema zemljama Evropske unije čim Evropa ukine sankcije prema Rusiji, izjavio je Putin.\nPutin: Učinićemo sve da popravimo odnose sa Francuskom i EU u celini (video)\n„Ta mera neće oduševiti naše preduzetnike iz oblasti poljoprivrede. Moram da kažem da ukoliko EU ukine antiruske sankcije, Moskva će morati da ukine recipročne mere koje je uvela prema Evropi“, naveo je Putin.\nOn je, međutim, ukazao i na to da će stranim partnerima biti komplikovano da se ponovo izbore za svoje mesto na ruskom tržištu budući da su sve te rupe već popunjene.\nPrethodno je ruski predsednik rekao da će Rusija učiniti sve što je moguće kako bi popravila odnose sa Francuskom, kao i sa drugim zemljama Evropske unije.\nukidanje, sankcije, Vladimir Putin, EU


Zaštita od & virusa u sistemu Windows bezbednost\nSecurity Microsoft Defender Antivirus kontrolnu tablu Microsoft naloga Još...Manje\nAko Windows 10 imate u S režimu, neke funkcije interfejsa Windows bezbednosti će se malo razlikovati. Windows 10 u S režimu je pooštrio radi veće bezbednosti, pa oblast za zaštitu od virusa & pretnjama ima manje opcija od onih koje su opisane ovde. Do toga dolazi zato što ugrađena bezbednost operativnog sistema Windows 10 u S režimu automatski sprečava pokretanje virusa i drugih pretnji na vašem uređaju. Pored toga, uređaji koji rade pod operativnim sistemom Windows 10 u S režimu automatski primaju bezbednosne ispravke.\nU prethodnim verzijama operativnog sistema Windows 10, Windows bezbednost se zove Centar za bezbednost Windows zaštitnik.\nZaštita od & od virusa u Windows bezbednosti vam pomaže da uočite pretnje na uređaju. Takođe možete da pokrećete različite tipove skeniranja, vidite rezultate skeniranja prethodnih virusa i pretnji i dobijete najnoviju zaštitu koju nudi antivirusniMicrosoft zaštitnik.\nOblast "Trenutne pretnje" vam dolaže:\nPogledajte sve pretnje koje trenutno imate na uređaju.\nPogledajte vreme poslednjeg skeniranja na uređaju, koliko je dugo trajalo i koliko datoteka je skenirano.\nZapočnite novo skeniranje.\nPogledajte pretnje koje su pre nego što one mogu da utiču na vas, stavite u karantin.\nPogledajte sve što je identifikovano kao pretnja koju ste dozvolili da se pokrene na uređaju.\nNapomena: Ako koristite antivirusni softver nezavisnog proizvođača, ovde ćete moći da koristite njegove opcije zaštite od virusa i pretnji.\nPokretanje skeniranja koje želite\nIako je Windows bezbednost uključena i automatski skenira uređaj, možete da obavite dodatno skeniranje kad god želite.\nBrzo skeniranje. Niste zabrinuti da ste možda nešto uradili kako biste na uređaju predstavili sumnjivu datoteku ili virus? Izaberite Brzo skeniranje (koje se zove Skeniraj odmah u prethodnim verzijama operativnog sistema Windows 10) da biste odmah proverili da li na uređaju ima nedavnih pretnji. Ova opcija je korisna kada ne želite da provedete vreme u toku skeniranja svih datoteka i fascikli. Ako Windows bezbednost preporučuje da pokrenete neki od drugih tipova skeniranja, bićete obavešteni kada se brzo skeniranje završi.\nOpcije skeniranja.Izaberite ovu vezu (koja se zove Pokreni novo napredno skeniranje u prethodnim verzijama operativnog sistema Windows 10) da biste odabrali jednu od sledećih naprednih opcija skeniranja:\nKompletno skeniranje. Skenira svaku datoteku ili program koji su trenutno pokrenuti na uređaju da bi se uverili da ništa ne bude opasno u toku.\nMicrosoft zaštitnik skeniranje van mreže. Koristi najnovije definicije za skeniranje uređaja u cilju najnovijih pretnji. Pokrenite ga kada niste zabrinuti da je uređaj izložen malveru ili virusu ili ako želite da skenirate uređaj a da niste povezani sa internetom. Ovo će ponovo pokrenuti uređaj, pa se uverite da ste sačuvali datoteke koje ste možda otvorili.\nUpravljanje postavkama zaštite od & od virusa\nKoristite postavke zaštite od & virusa kada želite da prilagodite nivo zaštite, pošaljete uzorke datoteka korporaciji Microsoft, isključite pouzdane datoteke i fascikle iz ponavljanja skeniranja ili privremeno isključite zaštitu.\nŽelite da nakratko prestanete da štitite u realnom vremenu? Možete da koristite postavku zaštite u realnom vremenu da biste je privremeno isključili; međutim, zaštita u realnom vremenu će se automatski uključiti posle nekog vremena da biste nastavili da štitite uređaj. Dok je zaštita u realnom vremenu isključena, datoteke koje otvorite ili preuzmete neće se skenirati u pretnjama.\nNapomena: Ako je uređaj koji koristite deo organizacije, administrator sistema može da vas spreči da isključite zaštitu u realnom vremenu.\nDobijanje pristupa zaštiti koja se isporučuje u oblaku\nPružite uređaju pristup najnovijim definicijama pretnji i otkrivanju ponašanja pretnji u oblaku. Ova postavka Microsoft zaštitnik da stalno ažurira poboljšanja od korporacije Microsoft dok ste povezani sa internetom. To će dovesti do preciznije identifikacije, zaustavljanja i popravljanja pretnji.\nPošaljite nam datoteke sa automatskim prosleđivanjem uzoraka\nAko ste povezani sa oblakom uz zaštitu koja se isporučuje u oblaku, možete da pošaljete sumnjive uzorke datoteka korporaciji Microsoft da biste ih proverili da li ima potencijalnih pretnji. Microsoft će vas obavestiti ako treba da pošaljete dodatne datoteke – i obavestiće vas ako tražena datoteka sadrži lične informacije.\nZaštita od neometane zaštite štiti bezbednosne postavke\nMicrosoft zaštitnik Postavke antivirusnog softvera ponekad mogu da se promene u zlonamernim ili nesaglednim aplikacijama ili procesima. ili ponekad neuverenih osoba. Kada je zaštita od negativa uključena, važne postavke kao što je zaštita u realnom vremenu ne mogu biti lako ili slučajno isključene.\nOva postavka je podrazumevano uključena za korisnike.\nSaznajte više o zaštiti od neometane zaštite.\nZaštita datoteka od neovlašćenog pristupa\nKoristite postavku za pristup kontrolisanom pristupu fasciklama da biste upravljali fasciklama koje nepouzdane aplikacije mogu da menjaju. Na listu pouzdanih možete da dodate i dodatne aplikacije tako da mogu da menjaju te fascikle. Ovo je moćna alatka koja vam čini datoteke bezbednijim od ransomvera.\nKada uključite kontrolisani pristup fasciklama, mnoge fascikle koje najčešće koristite podrazumevano će biti zaštićene. To znači da sadržaju u bilo kom od ovih fascikli nije moguće pristupiti ili menjati nijedna nepoznata ili nepouzdana aplikacija. Ako dodate još fascikli, one takođe postaju zaštićene.\nSaznajte više o korišćenju kontrolisanog pristupa fasciklama\nIsključite stavke iz skeniranja virusa\nBiće trenutaka kada ćete želeti da isključite skeniranje određenih datoteka, fascikli, tipova datoteka ili procesa, na primer ako su to pouzdane stavke i sigurni ste da vam nije potrebno vremena da ih skenirate. U tim retkim slučajevima možete da dodate izuzetak za njih.\nSaznajte više o dodavanju izuzetka za Windows bezbednost\nRedovno pristignite obaveštenja\nWindows bezbednost će slati obaveštenja o zdravlju i bezbednosti vašeg uređaja. Ova obaveštenja možete da uključite ili isključite na stranici obaveštenja. U okviru Zaštita od pretnji& virusima &, u okviru postavki zaštite od pretnji od virusa , izaberite Upravljanje postavkama ,pomerite se nadole do stavke Obaveštenja i izaberite Promeni postavke obaveštenja.\nPogledajte Windows bezbednosna obaveštenja\nZaštita uređaja najnovijim ispravkama\nBezbednosne inteligencije (ponekad se nazivaju "definicije") jesu datoteke koje sadrže informacije o najnovijim pretnjama koje mogu da zaraze vaš uređaj. Windows bezbednost koristi bezbednosnu inteligenciju svaki put kada se skeniranje pokrene.\nMicrosoft automatski preuzima najnoviju inteligenciju na uređaj u sklopu Usluge Windows Update,ali možete i ručno da ga proverite. Na stranici Zaštita od pretnji & virusima, u okviru Ispravke zaštite od virusa & pretnjama izaberiteProveri da li postoje ispravke koje treba skenirati u najnovijim bezbednosnim informacijama.\nKako malver može da zarazi vaš računar\nPomoć i informacije za Microsoft bezbednost


ORBAN: Ostvarili smo svoj cilj u Briselu, porazili smo Soroševog kandidata koji doseljava strance! | Vesti Dana\njul 21, 2019 by\nBUDIMPEŠTA – Predsednik mađarske vlade Viktor Orban je ponovio da je u Briselu, prilikom predlaganja kandidata za najviše funkcije u Evropskoj uniji, vlada sprovela volju većine stanovnika Mađarske.\n„Učinili smo ono što su mađarski birači od nas tražili prilikom izbora za Evropski parlament, a to je da na čelo Unije dođu takvi funkcionera koji poštuju narode zemalja članica i protive se nekontrolisanom doseljavanju stranaca“, istakao je Orban za Košut-radio.\nPrema njegovim rečima najveći problemi u Evropi u poslednjih nekoliko godina nastali su zbog migrantske politike sada već praktično bivših čelnika 28-morice.\n„Veoma je važno što smo uspeli da torpedujemo levičara Fransa Timermansa, kandidata Đerđa Šoroša (alias Džordža Soroša), a ni Manfred Veber nije mogao da postane predsednik Evropske komisije, jer je nečasno govorio o građanima više zemalja, uključujući i Mađarsku“, dodao je mađarski premijer.\nOrban je otkrio da je nemačka ministarka odbrane Ursula fon der Lajan bila treća na listi država „Višegradske četvorke“ (Mađarska, Slovačka, Češka i Poljska), a „mišljenje zemalja sa ukupno 63 miliona stanovnika ne može se zanemariti“.\n„Sa njom smo dobili šansu da Evropa ponovo bude jaka, a da se istovremeno poštuju nacionalni interesi članica“, zaključio je Orban i dodao da predstoji mnogo zajedničkog posla.\n(VIDEO) Švedska je u ratu, ali o tome ne sme da se priča… Stotine mrtvih i ranjenih, preko 300 pucnjava godišnje!


SportDC - Vesti - Kolumne - NA GOSTOVANJU: Pisci i fudbal\n30.01.2019 Dejan Jovičić\nFudbal privlači milione ljudi, tjera ih da se nerviraju, vesele, tuguju, a među tim milionima postoje i mnogi pisci i novinari koji su bar na kratko bili na terenu i ta im je „droga“ vječno ostala u venama.\nČuveni srpski novinar Bogdan Tirninić jednom je rekao da je u životu obišao svijet, upoznao najljepše žene, sreo Džerija Luisa i Klinta Istvuda, ali nikad nije igrao u derbiju. Stric mu je bio, član reprezentacije iz Montevidea, Aleksandar Tirnanić i na njegovu žalost nije naslijedio talenat za fudbal od Tirketa. Ipak to ga nije spriječilo da bude stalno uz fudbal, da bude ispod zastave u Bariju, da kasnije bude i član upravnog odbora „Crvene zvezde“. I baš nekad u periodu kada je Tirke mlađi bio na funkciji u svom omiljenom klubu, jedan mladi pisac se proslavljao romanima o detektivu Hariju Holu. Norvežanin, Ju Nesbe trenutno je jedan od najčitanijih svjetskih pisaca, a da nije bilo povrede koljena vjerovatno se i ne bi bavio tim poslom. Karijeru je počeo u „Moldeu“ , sanjao o „Totenhemu“, a onda je u 19. godini pokidao ligamente i tu je bio kraj snova o velikoj fudbalskoj karijeri. U jednom intervjuu je na pitanje da li bi stečeni uspjeh kao pisac zamjenio fudbalskom karijerom, odgovor da bi to uradio.\nSličan odgovor na pitanje šta mu je draže fudbal ili teatar, dao je i Kami. Nobelovac je pisao o apsurdu u „Strancu“, „Kugi“, a sve je počelo u alžirskom klubu „Rasingu“ gdje je bio golman, a dvije godine ranije nego Nesbea, tuberkuloza ga je spriječila da nastavi karijeru. Ipak fudbal je ostavio ogroman uticaj na njega i jednom prilikom je izjavio da je sve o moralu i ljudskim dužnostima naučio u toj igri. Ta ista igra je nezamisliva bez Engleza, koji kao da na nju polažu pravo, ali je još nisu „vratili kući“. Jedan od velikih navijača „Arsenala“ Nik Hornbi se proslavio knjigama o muzici, ženama i fudbalu. Svjetsku slavu je stekao romanom „Stadionska groznica“ gdje opisuje kakav je život navijača i usklađivanje te ljubavi sa drugim bitnim stvarima poput porodice, djevojke, prijatelja.\n„Zaljubio sam se u fudbal kao što sam se kasnije zaljubljivao u žene: iznenada, neobjašnjivo, nesmotreno, ne misleći o bolu ili raskidu koji bi ta ljubav mogla da donese.”\nI dok su pisci i novinari maštali kako igraju finala i pisali o igračima koji su igrali u tim istim finalima, mnogi su sportisti nakon svojih karijera ušli u književne vode i počeli pisati svoje biografije. Neki su za to unajmili profesionalne pisce, neki su pisci sami počeli pisati o životima proslavljenih sportista, a legenda “Čelzija” Frenk Lampard je postao trener “Derbi Kauntija” i pisac dječijih priča i do sada ih je dvadeset objavio.\nPitanje je kako bi se Tirnanić, Nesbe, Kami i Hornbi nosili sa bolom kog je Andrea Pirlo doživio nakon izgubljenog finala Lige šampiona od “Liverpula” i opisao u autobiografiji:\n“Razmišljao sam da prekinem karijeru. Jednostavno, poslije Istanbula više ništa nije imalo smisla… To finale Lige šampiona mi je isisalo vazduh iz pluća.”\nPirlo i društvo su se digli nakon toga i “osvetili” “Liverpulu” dvije godine kasnije i pokazali su zašto su oni ti koji privlače toliku pažnju od običnih do poznatih ljudi, pa i pisaca.\nSvakim danom se pojavi neka nova klinka i klinac koji su počeli da treniraju zbog Pirla, Lamparda, Serene Vilijams, Džordana, Nađe Komaneči, Muhameda Alija, Jelene Isinbajeve, Bredija, Đokovića, Lindsi Von, a tekstovi i knjige sportskih zaluđenika su im pomogle da budu bliže tom svijetu i učešću u finalu o kom ti pisci i dalje sanjaju.\nPerfektno otvaranje EP za srpske odbojkaše\nSrpske odbojkašice će braniti titulu prvaka Evrope\nSrbija ponovo u polufinalu Evropskog prvenstva


"U isto vreme teku radovi i u Kruševcu, koja jeste dvostruko manja, ali takođe od izuzetnog značaja."\n"U prethodnom periodu pokazalo se da, uprkos činjenici da niko nije ulagao u naše zdravstvo decenijama, uspeli smo da podižemo polako naše zdravstvene kapacitete - od Kliničkog centra u nišu do brojnih domova zdravlja, bolnica", rekao je Vučić.\nOn je naveo da u Vranju kreću radovi za koji dan, za Leskovac i Pirot je puštena javna nabavka, u Prokuplju su odavno krenuli radovi, uskoro je završetak prve faze.\n"Dakle to su sva četiri okruga jugoistoka Srbije, a kada tome dodate Niš, gde smo završili klinički centar sa 730 ležajeva, zatim Smederevsku palanku, Gornji Milanovac, Vrbas, Kikindu, Požarevac, Aranđelovac, Loznicu, to su sve bolnice koje gradimo u ovom trenutku ili počinjemo da gradimo."\nTo su desetine i stotine miliona evra, rekao je Vučić.\n"Obnavljamo i ulažemo u Infektivnu kliniku koja gotovo 90 godina nije obnavljana. Samo ovo što sam vam rekao bez kliničkih centara, Infektivne klinike i kovid bolnica, ulažemo 170 miliona evra".\nKako kaže, država ulaže ogroman novac u zdravstvenu infrastrukturu jer su u savremenom svetu zaštita života ljudi i zdravstvo nešto od najvećeg značaja.\n"To pokazuje i snagu države. Kakav vam je zdravstveni sistem, takva vam je i situacija u državi. Naša ulaganja u poređenju sa svim onim što je bilo ranije pokazuju koliko smo opredeljeni da brinemo o ljudima, o ljudskim životima", rekao je Vučić.\n"Ovde radi 20 srpskih kompanija, naši ljudi dobijaju platu za to. Država to želi i može da plati, da ne kasni u plaćanju i to su za nas važne stvari", naveo je.\nVučić je rekao da je Srbija prva u Evropi u prva tri kvartala po stopi rasta.\nNaveo je da je u odnosu na pre nekoliko godina plata povećana na 512 evra, penzije su porasle 40 odsto, a plate zdravstvenim radnicima povećane 50 odsto.\n"Gradimo više puteva nego u Titovo vreme, gradimo pruge, skoro sat i 10 minuta trebaće do Subotici", rekao je Vučić.\nUskoro se kreće, kako je rekao, sa formalnom izgradnjom petog auto-puta, Fruškogorskog koridora. On je naveo da taj put košta 605-606 miliona evra.\nPOČINJE SEDNICA KRIZNOG ŠTABA Sve se zatvara u 17h, potpuno "zaključavanje" i druge NOVE MERE koje su na stolu\nPOSKUPLJUJE TV PRETPLATA! Taksa će se i dalje naplaćivati uz račun za struju, a evo koliko ćemo plaćati za RTS i RTV i kada stižu UVEĆANI RAČUNI


Engleska štampa hvali Fabijanskog – Nadlanu.com\nEngleska štampa hvali Fabijanskog\nBEOGRAD, 29. septembra 2010. (Beta) – Engleska štampa puna je hvale za golmana Arsenala Lukaša Fabijanskog, koji je pomogao svom timu da u gostima pobedi Partizan sa 3:1 u fudbalskoj Ligi šampiona.\nKao i obično, naslovi engleskih novina puni su igara reči, ali skoro svi ističu rezervnog golmana i njegov odbranjeni penal na nastupu u Beogradu.\n“Srećnijanski (Happy Anski) je junak Tobdžija” naslov je u tabloidu San.\n“Lukaš Fabijanski uradio je nemoguće dok je postao golmanski junak Arsenala u sinoćnoj pobedi. Poljak, koga su zvali Lepršavo rukijanski (Flappy Handski), odbranio je penal u završnici i tako zapečatio uzbudljivu pobedu u Beogradu“, navodi list.\nIzveštač lista bio je oduševljen utakmicom i atmosferom u Beogradu, a iskoristio je i nestanak struje i nedostatak svetla za metaforu o povratku Arsenala na pobedničke staze posle poraza u prvenstvu.\n“Svetla su se u početku ugasila za Arsenal, ali njihove evropske nade i dalje blistavo sijaju…Opaka i sumorna atmosfera u srpskoj prestonici donela je nekoliko otkaza reflektora pre početka. Ali, ‘Tobdžije’ Arsena Vengera izašli su iz senke i pobedili su u zapanjujućem meču u kome su viđena četiri gola i odbranjena dva penala“, navodi list.\nUgledni Gardijan navodi da je Arsenal na najbolji način pokazao kritičarima da može da pobeđuje i kada je teško i kada za ekipu ne igraju najbolji igrači.\n“Zloslutnici su tvrdili da držanje Fabijanskog na golu u timu bez Seska Fabregasa predstavlja recept za propast u najneprijateljskoj\natmosferi u Ligi šampiona. Ali, Vengerovi mladi igrači izneli su na kraju trijumf koji skoro da deluje rutinski, a Fabijanski je čak I odbranio penal u završnici“, navodi Gardijan.\n“Iako im je retko dozvoljeno da pokažu svoje puno umeće u dodavanju, igrači Arsenala odbili su da budu silom naterani na kontrolu i, pošto su preživeli trapavi početak, zasluženo pobedili”, ocenio je list.\nTelegraf je takođe posvetio veliku pažnju Fabijanskom navodeći da je “Venger dugo zastupao ideju Fabijanskog, uprkos brojnim kiksevima, i na kraju je prošla noć pokazala da je bio u pravu”.\nList navodi tok meča i na kraju piše da je završnica mogla da bude i neizvesna da Fabijanski nije odbranio penal i zaustavio stopodstotnu priliku Ivice Ilieva.\nDejli mejl uveliko se igrao prezimenom Fabijanskog, pošto prva tri slova njegovog prezimena, “fab”, u engleskom žargonu označavaju nešto sjajno, koristeći skraćenicu od prideva “fabulous”.\n“Fab za Tobdžije! Rezervni golman bio zvezda Arsena Vengera kad je Arsenal konačno pobedio u gostima“, navodi Dejli mejl.\n“Svetla su se ugasila Arsenu Vengeru pre početka utakmice na stadionu Partizana. Na kraju utakmice, međutim, trener Arsenala video je zrake sunca“, naveo je list.\nDejli mejl piše da je Partizan dosuđenim penalom “dobio infuziju, ali nije bio ni blizu da postigne drugi gol”, ali je i jedan od retkih koji prenosi da je Maruan Šamak simulirao prekršaj za penal.\n“Ponovljeni snimak pokazao je da je napadač pao pod startom Marka Jovanovića, zbog čega je štoper dobio crveni karton. Na stadionu je, međutim, delovalo da je kontakt postojao“, piše list.\nIndependent navodi da je Arsenal odigrao tešku utakmicu i da je “morao mnogo da se potrudi” da bi pobedio, “uprkos očiglednoj nadmoći”.


Društvo socijalne pravde kao prevencija pojave siromaštva - NOVA stranka\n17.10.2017 Press služba Pančevo 0\nDanas je 17. oktobar – širom naše planete obeležava se Svetski dan borbe za iskorenjenje siromaštva\nGradski odbori Nove stranke i Demokratske stranke Pančevo obeležavaju ovaj važan datum kreirajući lokalne politike u pravcu socijalne pravde i ravnopravosti sa željom da se smanji stopa apsolutnog siromaštva. Nažalost, siromaštvo kao posledica lošeg i nestručnog vođenja politike je u porastu poslednjih godina u čitavom društvu Srbije. Trenutno stanje je takvo da država zapošljava sve više (partijskog kadra u JK preduzećima i slično), a privatni sektor sve manje, što za posledicu ima nezaposlenost kao jedan od najznačajnijih ekonomskih i socijalnih problema u Srbiji. Četvrtina aktivnog stanovništva nema posao, a dve petine nezaposlenih je u potrazi za poslom duže od pet godina.\nGO NOVA i DS Pančevo korste ovaj povod da se osvrnu na važnost podržavanja i podsticanja lokalne zajednice na poštovanje prava radnika, liberalizaciju tržišta, razvoj socijalnog preduzetništva, podsticanje programa zapošljavanja i samozapošljavanja, ukidanje administrativnih prepreka za poslovanje, podsticanje investicija i privatnih inicijativa, osnaživanja osetljivih društvenih grupa, pružanja jednakih uslova za zaposlenje bez obzira na pol, rod, političku, seksualnu orijentaciju ili versko pripadnost i pravednu politiku i raspodelu socijalnih davanja.\nIstovremeno, GO NOVA i DS Pančevo upozoravaju da je sve veći broj, posebno mladih ljudi u riziku od siromaštva usled socijalnih pomeranja, smanjenja broja radnih mesta, slabljenja privrede, visokih nameta, nedostatka privatnih preduzeća, partijskog zapošljavanja i sl.\nU našoj lokalnoj zajednici, kao i u čitavom društvu Srbije ranjive društvene grupe izložene su pojavi dugoročnog siromaštva – ovom problemu najčešće su izložene osetljive, izopštene i maginalizovane društvene grupe kao što su osobe sa invaliditetom, pripadnici romske zajednice, samohrani roditelji. Siromaštvu u našoj lokalnoj zajednici doprinosi visok stepen nezaposlenosti, nedovoljna visina prihoda za osnovne potrebe i rad u okviru sive i crne ekonomije.\nGradski odbori Nove stranke i Demokratske stranke ukazuju na činjenicu da isplate različitih vrsta socijalnih davanja najugroženijima kasne i po nekoliko meseci, a dodatni problem je što su ove nadoknade minimalne tako da i uz njih ne mogu da obezbede osnovne egzistencijalne potrebe za korisnike istih. Takođe isplate kasne i zaposlenima u javnim i privatnim preduzećima, a radnici ostaju nezaštićeni.\nGradski odbori Nove stranke i Demokratske stranke Pančeva na lokalnom nivou kreiraju i kreiraće posebno lokalne politike socijalne pravde, inkluzije i tolerancije kao osnove za suzbijanje siromaštva, uz ostale vodeće uzroke, i kroz te politike trudiće se da utiču na lokalnu zajednicu da kontinuirano gradi i održava društvo socijalne ravnopravnosti u kome je stopa siromaštava minimalna. Obećanja koja dajemo su realna, ostvariva i nisu izrečena zarad jeftinog političkog marketinga i samopromovisanja na temama koje se najviše tiču gradjana, odnosno i nas samih.\nPrethodna vest\tSaslušanje Pavla i Gavrila nastavak divljanja SNS vlasti Sledeća vest\tForum mladih NOVE na Regionalnoj liberalnoj političkoj akademiji


Vuletić: Nekrofilska izjava Čovića o mestu smrti Odža!\nPočetna stranicaFK PartizanVuletić: Nekrofilska izjava Čovića o mestu smrti Odža!\nU srpskom sportu otvoren je novi ratni front. S jedne strane Nebojša Čović, predsednik KK Crvena zvezda, a naspram njega Vladimir Vuletić, potpredsednik FK Partizan i član Upravnog odbora Sportskog društva Partizan.\nTema je smrt Majkla Odža, bivšeg košarkaša Crvene zvezde i FMP iz Železnika, koji je preminuo u petak tokom treninga u sali na stadionu Partizana.\nPrvi čovek crveno-belih je gostujući u jutarnjem programu jedne televizije istakao “da je lokacija na kojoj je nigerijski košarkaš doživeo srčani udar pokušana da se zataška”, što je isprovociralo Vladimira Vuletića, člana Upravnog odbora Jugoslovenskog sportskog društva Partizan.\nOn u svom saopštenju tvrdi da te tvrdnje ne odgovaraju istini.\n- Čitajući današnju nekrofilsku izjavu još jednog u nizu zvezdinih doktora, uviđa se ta neodoljiva potreba da se uzročno-posledične veze izvode baš onako kako su to činili primitivni narodi: kada bi neko bio usmrćen lukom i strelom, primitivni um je tvrdio da je ubijeni smrt našao od strele a ne od strelca. Međutim, ovaj savremeni nekrofilski um izvodi zaključak da se ‘zataškava gde je preminuo Odžo’ imputirajuć da se to desilo na stadionu Partizana, u svojini JSD Partizan. Tako on lamentira nad preminulim telom baš kao što je lamentirao nad preminulim KK Crvena zvezda čije je pokojno ime uzeo i nadenuo ga svom privatnom projektu KK Crvena zvezda Beograd Diva ILR (niz je nesaglediv).\nPotpredsednik Partizana i član Upravnog odbora JSD Partizan je otišao i korakj dalje, te je u svom saopštenju iskočio iz sportskih okvira.\n- Međutim, pravo pitanje je, kako to svojevremeno ‘Laufer javlja’, zašto se već 17 godina zataškava uloga izvesnog “Ćokija” u atentatu na premijera Srbije, a već 15 godina njegova uloga u ogromnoj pljački novca namenjenog Kosovu i Metohiji. ‘Zašto bi se to krilo ako stvarno niko nije želeo da dođe do ovoga?’, zapitao se u saopštenju Vladimir Vuletić, potpredsednik FK Partizan i član UO JSDP, istom rečenicom koju je i svom obraćanju izrekao i prvi čovek KK Crvena zvezda.\nPodsetimo, Majkl Odžo je preminuo u petak, najverovatnije od posledica srčanog udara. Odžo je, inače, bio zaražen koronavirusom, od kog se izlečio nekoliko dana pre nego što je počeo da trenira.